cyanic-selkie/wikianc huggingface dataset:
ചലനാത്മക വെബ് പേജ്
ചില വേരിയബിൾ ഉള്ളടക്കം മാറ്റുന്നതിന് ഒരു ഡൈനാമിക് വെബ് പേജ് ഉപയോക്താവ് അല്ലെങ്കിൽ ഒരു കമ്പ്യൂട്ടർ പ്രോഗ്രാം വീണ്ടും ലോഡുചെയ്യുന്നു. അപ്‌ഡേറ്റ് ചെയ്യുന്ന വിവരങ്ങൾ സെർവറിൽ നിന്നോ അല്ലെങ്കിൽ ആ പേജിന്റെ ഡോമിൽ വരുത്തിയ മാറ്റങ്ങളിൽ നിന്നോ വരാം. ഇത് ബ്രൗസിംഗ് ചരിത്രം വെട്ടിച്ചുരുക്കുകയോ അല്ലെങ്കിൽ തിരികെ പോകുന്നതിന് ഒരു സംരക്ഷിച്ച പതിപ്പ് സൃഷ്ടിക്കുകയോ ചെയ്യാം, പക്ഷേ അജാക്സ് സാങ്കേതികവിദ്യകൾ ഉപയോഗിച്ചുള്ള ചലനാത്മക വെബ് പേജ് അപ്‌ഡേറ്റ് തിരികെ പോകുന്നതിന് ഒരു പേജ് സൃഷ്ടിക്കുകയോ പ്രദർശിപ്പിച്ച പേജിന് മുന്നിൽ വെബ് ബ്രൗസിംഗ് ചരിത്രം വെട്ടിച്ചുരുക്കുകയോ ചെയ്യില്ല. അജാക്സ് സാങ്കേതികവിദ്യകൾ ഉപയോഗിച്ച് അന്തിമ ഉപയോക്താവിന് വെബ് ബ്രൗസറിൽ ഒരൊറ്റ പേജായി കൈകാര്യം ചെയ്യുന്ന ഒരു ചലനാത്മക പേജ് ലഭിക്കുന്നു, അതേസമയം ആ പേജിൽ റെൻഡർ ചെയ്തിട്ടുള്ള യഥാർത്ഥ വെബ് ഉള്ളടക്കം വ്യത്യാസപ്പെടാം. ഒരു ആപ്ലിക്കേഷൻ സെർവറിൽ നിന്ന് ക്ലയന്റിനായി ഡോമിന്റെ ഭാഗങ്ങൾ അഭ്യർത്ഥിക്കുന്ന ബ്രൗസറിൽ മാത്രമേ അജാക്സ് എഞ്ചിൻ ഇരിക്കുകയുള്ളൂ.
സ്റ്റാറ്റിക് വെബ് പേജുകളല്ലാത്ത വെബ് പേജുകൾ സൃഷ്ടിക്കാൻ ഉപയോഗിക്കുന്ന സാങ്കേതികവിദ്യകൾക്കും രീതികൾക്കുമുള്ള കുട(umberlla) പദമാണ് ഡി‌എച്ച്‌ടി‌എം‌എൽ, അജാക്സ് ജനപ്രിയമാക്കിയതിനുശേഷം ഇത് സാധാരണ ഉപയോഗത്തിൽ നിന്ന് ഒഴിവായെങ്കിലും, ഈ പദം ഇപ്പോൾ അപൂർവമായി മാത്രമേ ഉപയോഗിക്കപ്പെടുന്നുള്ളൂ. ക്ലയൻറ്-സൈഡ്-സ്ക്രിപ്റ്റിംഗ്, സെർവർ-സൈഡ് സ്ക്രിപ്റ്റിംഗ് അല്ലെങ്കിൽ ഇവയുടെ സംയോജനം ഒരു ബ്രൗസറിലെ ചലനാത്മക വെബ് അനുഭവം സൃഷ്ടിക്കുന്നു.
അടിസ്ഥാനസങ്കല്പം
എച്.ടി.എം.എൽ അല്ലെങ്കിൽ എക്സ്.എച്.റ്റി.എം.എൽ.(XHTML) ഉപയോഗിച്ച് മാത്രം ക്ലാസിക്കൽ ഹൈപ്പർടെക്സ്റ്റ് നാവിഗേഷൻ "സ്റ്റാറ്റിക്" ഉള്ളടക്കം നൽകുന്നു, അതായത് ഉപയോക്താവ് ഒരു വെബ് പേജിനു വേണ്ടി അഭ്യർത്ഥിക്കുകയും പേജും ആ പേജിലെ വിവരങ്ങളും കാണുകയും ചെയ്യുന്നു.
എന്നിരുന്നാലും, ഒരു വെബ് പേജിന് ഒരു "തത്സമയം", "ചലനാത്മക" അല്ലെങ്കിൽ "സംവേദനാത്മക" ഉപയോക്തൃ അനുഭവം നൽകാനും കഴിയും. ഒരു വെബ് പേജിലെ ഉള്ളടക്കം (വാചകം, ഇമേജുകൾ, ഫോം ഫീൽഡുകൾ മുതലായവ) വ്യത്യസ്ത സന്ദർഭങ്ങൾ അല്ലെങ്കിൽ വ്യവസ്ഥകൾക്കുള്ള പ്രതികരണമായി മാറാം. ഇത്തരത്തിലുള്ള പ്രഭാവം സൃഷ്ടിക്കാൻ രണ്ട് വഴികളുണ്ട്:
അഡലെയ്ഡ് ഓവൽ
ഓസ്ട്രേലിയയിലെ അഡിലെയ്ഡിലെ പാർക്ക് ലാന്റ്സിലുള്ള ഒരു ക്രിക്കറ്റ് സ്റ്റേഡിയമാണ് അഡിലെയ്ഡ് ഓവൽ. ക്രിക്കറ്റിനെക്കൂടാതെ ഫുട്ബോൾ, റഗ്ബി മൽസരങ്ങളും ഇവിടെ നടക്കാറുണ്ട്.ഏകദേശം 53,000 പേരെ ഒരേസമയം ഉൾക്കൊള്ളാൻ ഈ സ്റ്റേഡിയത്തിനു സാധിക്കും .ലോകത്തിലെതന്നെ ഏറ്റവും മനോഹരമായ ക്രിക്കറ്റ് ഗ്രൗണ്ടുകളിലൊന്നാണിത്. 1992, 2015 എന്നീ ടൂർണ്ണമെന്റുകൾക്ക് അഡലെയ്ഡ് ഓവൽ വേദിയായിട്ടുണ്ട്.2015 നവംബറിലെ ട്രാൻസ് ടാസ്മാൻ ട്രോഫിയിലെ മൂന്നാം മൽസരത്തിനു ആതിഥേയത്വം വഹിച്ചതോടെ ലോക ക്രിക്കറ്റിലെ ആദ്യ ഡേ- നൈറ്റ് ടെസ്റ്റിന്റെ വേദിയായി അഡലെയ്ഡ് ഓവൽ മാറി. ആഭ്യന്തര ക്രിക്കറ്റിൽ ദക്ഷിണ ഓസ്ട്രേലിയ, അഡലെയ്ഡ് സ്ട്രൈക്കേഴ്സ് ടീമുകളുടെ ഹോം ഗ്രൗണ്ടാണിത്.
പുറത്തേക്കുള്ള കണ്ണികൾ
വർഗ്ഗം:ക്രിക്കറ്റ് സ്റ്റേഡിയങ്ങൾ വർഗ്ഗം:2015 ക്രിക്കറ്റ് ലോകകപ്പ് വേദികൾ വർഗ്ഗം:ഓസ്ട്രേലിയയിലെ ക്രിക്കറ്റ് സ്റ്റേഡിയങ്ങൾ
ഓറഞ്ച് വില്യം
വില്യം ഒന്നാമൻ, പ്രിൻസ് ഓഫ് ഓറഞ്ച് ( 24 ഏപ്രിൽ 1533 - 10 ജൂലൈ 1584 ) വില്യം ദ സൈലന്റ്  എന്നും അറിയപ്പെടുന്നു. ഓറഞ്ചിലെ വില്യം എന്നാണു കൂടുതലായി അറിയപ്പെടുന്ന പേര്.സ്പെയിനുമായുള്ള ഡച്ച് കലാപത്തിന്റെ നേതൃത്വം വഹിച്ചത് ഇദ്ദേഹമായിരുന്നു. ഈ ഡച്ച് കലാപം എൺപത് വര്ഷത്തോളം ഉണ്ടായ യുദ്ധത്തിനു തുടക്കമിട്ടു. പിന്നീട് 1648 ലാണ് ഡച്ച് റിപ്പബ്ലിക് രൂപീകരിക്കുന്നത്.
വർഗ്ഗം:1533-ൽ ജനിച്ചവർ വർഗ്ഗം:1580-കളിൽ മരിച്ചവർ
സർജിക്കൽ സ്ട്രൈക്ക്
കൃത്യതയാർന്ന സൈനിക ആക്രമണ തന്ത്രമാണ് സർജിക്കൽ സ്ട്രൈക്ക്. ആക്രമിക്കപ്പെടുന്ന ശത്രുവ്യൂഹം, കെട്ടിടങ്ങൾ, വാഹനങ്ങൾ, തുടങ്ങിയവയ്ക്കല്ലാതെ മറ്റാന്നിനും നാശമോ, ഹാനിയോ ഏൽപ്പിക്കാതെ (minimum or no collateral damage) ഉദ്ദിഷ്ട പ്രഹരണ ലക്ഷ്യം കൈവരിക്കുന്നതിനേയാണ് സർജിക്കൽ സ്ട്രൈക്ക് എന്ന് വിശേഷിപ്പിക്കുന്നത്.
അതികൃത്യ ബോംബിംഗും ചുരുൾ ബോംബിംഗും.
അതികൃത്യ ബോമ്പിംഗ് (Precision Bombing) ലക്ഷ്യത്തെ മാത്രം പ്രഹരിക്കുന്നു. ചുറ്റിനുമുള്ള കെട്ടിടങ്ങൾക്കൊ ജനത്തിനോ ഹാനി സംഭവിക്കാറില്ല.
ചുരുൾ ബോമ്പിഗ് അഥവാ (carpet bombing) കാർപ്പറ്റ് ബോമ്പിംഗ് – പറക്കുന്ന വിമാനത്തിൽ നിന്നും ആയിരക്കണക്കിനു ബോംബുകൾ വർഷിക്കുന്ന തന്ത്രമാണ് കാർപറ്റ് ബൊംമ്പിംഗ്. പരവതാനി ചുരുൾ അഴിച്ചാൽ എന്നപോലെയാണ് ബോമ്പുകൾ വീഴുന്നത്. ഒരു വലിയ ഭൂവിസ്തൃതിയിൽ ആകെ നാശം വിതയ്ക്കുകയും വലിയ ജനവിഭാഗത്തിനു ജീവഹാനിയോ പരിക്കോ ഏൽപ്പിക്കുകയും ചെയ്യുന്നതാണ് ഈ വിദ്യ. അതികൃത്യ ബോംബിംഗ് സർജിക്കൽ സ്ട്രൈക്കായി വിനിയോഗിക്കാറുണ്ട്.കാർപറ്റ് ബോംബിംഗ് സർജിക്കൽ സ്ട്രൈക്കിൽ പെടില്ല.
അവലംബം
വർഗ്ഗം:സൈന്യം
എ ഫാന്റസ്റ്റിക് വുമൺ
സെബാസ്റ്റ്യാൻ ലെലിയോ സംവിധാനം ചെയ്ത് 2017 ൽ ഇറങ്ങിയ ഒരു ചിലിയൻ ചലച്ചിത്രമാണ് എ ഫാന്റസ്റ്റിക് വുമൺ (സ്പാനിഷ്: ഊന മുഹേർ ഫാന്റിയാസ്റ്റിക). 67 ആം ബർലിൻ ഇന്റർനാഷണൽ ഫിലിം ഫെസ്റ്റിവലിലെ പ്രധാന മത്സര വിഭാഗത്തിൽ ഗോൾഡൻ ബെയറിനായി മത്സരിക്കാൻ ഈ ചിത്രം തിരഞ്ഞെടുക്കപ്പെട്ടു. 90 ആം അക്കാദമി അവാർഡുകളിൽ മികച്ച വിദേശ ഭാഷാ ചിത്രത്തിനുള്ള ചിലിയൻ എൻട്രിയായി തിരഞ്ഞെടുത്ത ഈ ചിത്രം അക്കാദമി അവാർഡ് കരസ്ഥമാക്കി.
കഥാസാരം
മറീനയും ഒർലാൻഡോയും കമിതാക്കളും ഭാവിയെക്കുറിച്ചു സ്വപ്നം നെയ്യുന്നവരുമാണ്. മറീന ഒരു യുവതിയായ വിളമ്പുകാരിയും ഗായികയാകാനുള്ള ഉത്കടമായ അഭിവാഞ്ജ മനസ്സിൽകൊണ്ടുനടക്കുന്നവളുമാണ്. അവളേക്കാൾ ഏകദേശം മുപ്പതു വയസ് പ്രായക്കൂടുതലുള്ള ഒർലാൻഡോ, ഒരു അച്ചടി കമ്പനിയുടെ ഉടമയാണ്. ഒരു വൈകുന്നേരം മറീനയുടെ ജന്മദിനം ആഘോഷിച്ചതിനു ശേഷം ഒർലാൻഡോയ്ക്ക് വളരെ ഗുരുതരമായ അസുഖം ബാധിച്ചു. മറീന അയാളെ അടിയന്തര ശുശ്രൂഷയ്ക്കായി അടുത്തുള്ള ആശുപത്രിയിലെത്തിച്ചുവെങ്കിലും അവിടെ എത്തിയ ഉടൻ അയാൾ മരണമടഞ്ഞു.
കാമുകൻറെ മരണത്തിൽ വിലപിക്കുന്നതിനുള്ള സന്ദർഭം പോലും ലഭിക്കാതെ അവൾ സംശയത്തിൻറെ കരിനിഴലിലായി. ഡോക്ടർമാരും ഓർലാൻഡോയുടെ കുടുംബവും അവളുടെ വാക്കുകൾ ലവലേശം വിശ്വസിക്കുന്നില്ല. അയാളുടെ മരണത്തിൽ മറീനയുടെ പങ്കു കണ്ടെത്തുന്നതിനായി ഒരു ഡിറ്റക്ടീവ് അന്വേഷണം ആരംഭിക്കുകയും ചെയ്തു. ശവസംസ്കാരത്തിൽ പങ്കെടുക്കുന്നതിൽനിന്ന് ഓർലാൻറോയുടെ മുൻഭാര്യം അവളെ വിലക്കിയതിനോടൊപ്പം ഒർലാൻറോയോടൊത്ത് അവൾ താമസിച്ചിരുന്ന ഫ്ലാറ്റിൽനിന്ന് അവളെ ഇറക്കിവിടുമെന്ന് ഒർലാൻറോയുടെ മകൻ ഭീഷണിപ്പെടുത്തുകകൂടി ചെയ്തത് എരിതീയിൽ എണ്ണ ഒഴിച്ചതുപോലെയായി. മരീന യഥാർത്ഥത്തിൽ ഒരു ട്രാൻസ്ജെൻറർ യുവതിയായിരുന്നു. ഒർലാൻറോയുടെ കുടുംബത്തിലുള്ള പലർക്കും അവളുടെ ലിംഗ സ്വത്വം അസ്വാസ്ഥ്യജനകമെന്നതുപോലെ മനോവൈലക്ഷ്യമായോ പ്രകൃതിവിരുദ്ധമായോ ആണു തോന്നിയത്. അതിനാൽ മരീന സങ്കീർണ്ണവും ശക്തവും തുറന്ന മനസ്സുമുള്ളവളും മനോഹാരിതയുള്ള ഒരു സ്ത്രീയായി തുടരാനുള്ള തൻറെ അവകാശത്തിനുവേണ്ടിയുള്ള ശക്തമായ പോരാട്ടത്തിലാണ്.
ബാഹ്യ കണ്ണികൾ
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
ബൈനോക്കുലർ വിഷൻ
ലഘുചിത്രം| ബൈനോക്കുലർ കാഴ്ചയുടെ തത്വം ജീവശാസ്ത്രത്തിൽ, രണ്ട് [[കണ്ണ്|കണ്ണുകളുള്ള ഒരു മൃഗത്തിന് അതിന്റെ ചുറ്റുപാടുകളുടെ ഒരു ത്രിമാന ചിത്രം കാണാൻ കഴിയുന്ന കാഴ്ചയുടെ അനുഭവമാണ് ബൈനോക്കുലർ വിഷൻ. ന്യൂറോളജിക്കൽ ഗവേഷകനായ മൻ‌ഫ്രെഡ് ഫാഹെൽ ഒരു കണ്ണിനേക്കാൾ രണ്ട് കണ്ണുകൾ ഉള്ളതിന്റെ ആറ് പ്രത്യേക ഗുണങ്ങൾ പ്രസ്താവിച്ചു:
ബൈനോക്കുലർ കാഴ്ചയുടെ മറ്റ് പ്രതിഭാസങ്ങളിൽ ഉട്രോക്യുലർ ഡിസ്ക്രിമിനേഷൻ (രണ്ട് കണ്ണുകളിൽ ഏതാണ് പ്രകാശത്താൽ ഉത്തേജിപ്പിക്കപ്പെട്ടതെന്ന് പറയാനുള്ള കഴിവ്), ഒകുലർ ഡോമിനൻസ് (എന്തെങ്കിലും ലക്ഷ്യമിടുമ്പോൾ രണ്ട് കണ്ണുകളും തുറന്നിട്ടുണ്ടെങ്കിലും ഒരു കണ്ണ് ഉപയോഗിക്കുന്ന ശീലം), അല്ലെലോട്രോപിയ (രണ്ട് കണ്ണുകൾ തുറന്നിരിക്കുമ്പോൾ വസ്തുക്കളുടെ വിഷ്വൽ ദിശാബോധം ശരാശരിയാക്കൽ), ബൈനോക്കുലർ ഫ്യൂഷൻ (ഓരോ കണ്ണിലും പതിക്കുന്ന വസ്തുവിന്റെ ചിത്രം അവഗണിച്ച് രണ്ടു കണ്ണുകൊണ്ടുമുള്ള കാഴ്ച), ബൈനോക്കുലർ റിവാൾറി (ഓരോ കണ്ണിലും വ്യത്യസ്തമായ ചിത്രങ്ങൾ കാണിക്കുകയും അവ സംയോജിപ്പിക്കാൻ കഴിയാതെ വരികയും ചെയ്യുമ്പോൾ, രണ്ട് കണ്ണിലെയും ചിത്രങ്ങൾ മാറിമാറി കാണിക്കുന്നത്) എന്നിവ ഉൾപ്പെടുന്നു.
ക്യാച്ചിംഗ്, ഗ്രാസ്പിങ്ങ്, ലോക്കോമോഷൻ തുടങ്ങിയ പ്രകടന നൈപുണ്യത്തെ ബൈനോക്കുലർ വിഷൻ സഹായിക്കുന്നു. തടസ്സങ്ങളെ മറികടന്ന് കൂടുതൽ വേഗതയിലും കൂടുതൽ ഉറപ്പോടെയും നടക്കാൻ ഇത് മനുഷ്യരെ അനുവദിക്കുന്നു. ഒപ്റ്റോമെട്രിസ്റ്റുകൾ അല്ലെങ്കിൽ ഓർത്തോപ്റ്റിസ്റ്റുകൾ ബൈനോക്കുലർ കാഴ്ച പ്രശ്നങ്ങൾ പരിഹരിക്കുന്ന നേത്ര സംരക്ഷണ വിദഗ്ദ്ധരാണ്.
പദോൽപ്പത്തി
ലാറ്റിൻ വേരുകളുള്ള, ഇരട്ട എന്നർഥം വരുന്ന 'bini', കണ്ണ് എന്നർഥം വരുന്ന 'oculus' എന്നീ പദങ്ങളിൽ നിന്നാണ് ബൈനോക്കുലർ എന്ന പദം വരുന്നത്.
ദൃശ്യ പരിധിയും കണ്ണ് ചലനങ്ങളും
ലഘുചിത്രം|ഒരു മൂങ്ങയുമായി താരതമ്യപ്പെടുത്തുമ്പോൾ ഒരു പ്രാവിന്റെ ദൃശ്യ പരിധി. ചില മൃഗങ്ങളിൽ, ഉദാഹരണത്തിന് ഇരകളായ മൃഗങ്ങൾക്ക്, അവരുടെ രണ്ട് കണ്ണുകളും അവരുടെ തലയുടെ എതിർവശങ്ങളിൽ വരുന്നത് അവയ്ക്ക് വിശാലമായ ദൃശ്യ പരിധി നൽകുന്നു. ഉദാഹരണത്തിന് മുയലുകൾ, എരുമകൾ, മാൻ എന്നിവ. അത്തരം മൃഗങ്ങളിൽ ചിലതിന് ദൃശ്യ പരിധി വർദ്ധിപ്പിക്കുന്നതിന് ചിലപ്പോൾ ഓരോ കണ്ണുകളും സ്വതന്ത്രമായി ചലിപ്പിക്കാൻ കഴിയും. കണ്ണുകൾ അനക്കാതെ തന്നെ ചില പക്ഷികൾക്ക് 360 ഡിഗ്രി കാഴ്‌ചയുണ്ട്.
ഇരപിടിയൻ മൃഗങ്ങൾക്ക് സാധാരണയായി രണ്ട് കണ്ണുകളും തലയുടെ മുൻഭാഗത്ത് ആണ് കാണപ്പെടുന്നത്, അതുവഴി ബൈനോക്കുലർ കാഴ്ച സാധ്യമാകുകയും, സ്റ്റീരിയോപ്സിസിന് അനുകൂലമായി അവരുടെ ദൃശ്യ പരിധി കുറയുകയും ചെയ്യുന്നു. മുൻവശത്തെ കണ്ണുകൾ കശേരുക്കളിൽ വളരെയധികം വികസിച്ച സ്വഭാവം ഉള്ളവയാണ്, മുന്നോട്ടുള്ള കണ്ണുകളുള്ള കശേരുക്കളുടെ മൂന്ന് ഗ്രൂപ്പുകൾ മാത്രമേയുള്ളൂ, പ്രൈമേറ്റുകൾ, മാംസഭോജികളായ സസ്തനികൾ, ഇരപിടിയൻ പക്ഷികൾ എന്നിവയാണ് അവ.
ചില ഇരപിടിയൻ മൃഗങ്ങൾ, പ്രത്യേകിച്ച് വലിയ മൃഗങ്ങളായ എണ്ണ തിമിംഗലങ്ങൾ, കൊലയാളി തിമിംഗലങ്ങൾ എന്നിവയ്ക്ക് രണ്ട് കണ്ണുകളും തലയുടെ എതിർവശത്താണ് എങ്കിലും അവയ്ക്ക് കുറച്ച് ബൈനോക്കുലർ വിഷ്വൽ ഫീൽഡ് ഉണ്ട്. വേട്ടക്കാരല്ലാത്ത മറ്റ് മൃഗങ്ങളായ ഫ്രൂട്ട് വവ്വാലുകൾ നിരവധി പ്രൈമേറ്റുകൾ എന്നിവയ്ക്ക് മുന്നോട്ട് അഭിമുഖീകരിക്കുന്ന കണ്ണുകളുണ്ട്. ഇവ സാധാരണയായി ആഴത്തെ കുറിച്ചുള്ള ധാരണ ആവശ്യമുള്ള മൃഗങ്ങളാണ്; ഉദാഹരണത്തിന്, പഴങ്ങൾ കൃത്യമായി തിരഞ്ഞെടുക്കാനോ ഒരു പ്രത്യേക ശാഖ കണ്ടെത്താനോ ഉള്ള കഴിവ് ബൈനോക്കുലർ ദർശനം മൂലം മെച്ചപ്പെടുന്നു.
മുൻ വശത്ത് കണ്ണുകളുള്ള മൃഗങ്ങളുടെ രണ്ട് കണ്ണുകളും സാധാരണയായി ഒരുമിച്ച് നീങ്ങുന്നു. ഇടത്ത്‌|ലഘുചിത്രം| [[ഗ്രേ ക്രൌൺഡ് ക്രേൻ, വശങ്ങളിൽ സ്ഥാപിച്ച കണ്ണുകൾ ഉണ്ടായിട്ടും മുന്നോട്ട് നോക്കാൻ കഴിവുള്ള ഒരു മൃഗമാണ്. ]]
ബൈനോക്കുലർ സമ്മേഷൻ
ഒന്നിനേക്കാൾ രണ്ട് കണ്ണുകളും ഉപയോഗിക്കുമ്പോൾ ഒരു ഉത്തേജകത്തെ തിരിച്ചറിയാനുള്ള പരിധി കുറയുന്ന പ്രക്രിയയാണ് ബൈനോക്കുലർ സമ്മേഷൻ. ബൈനോക്കുലർ പ്രകടനത്തെ മോണോക്യുലറുമായി താരതമ്യപ്പെടുത്തുമ്പോൾ വിവിധ തരത്തിലുള്ള സാധ്യതകളുണ്ട്. പ്രോബബിലിറ്റി സമ്മേഷനെക്കാൾ ബൈനോക്കുലർ പ്രതികരണം വലുതാകുമ്പോൾ ന്യൂറൽ ബൈനോക്കുലർ സമ്മേഷൻ സംഭവിക്കുന്നു. പ്രോബബിലിറ്റി സംഗ്രഹം കണ്ണുകൾക്കിടയിൽ പൂർണ്ണ സ്വാതന്ത്ര്യം നേടുകയും 9-25% വരെയുള്ള അനുപാതം പ്രവചിക്കുകയും ചെയ്യുന്നു. ദുർബലമായ കണ്ണിന്റെ കാഴ്ച നല്ല കണ്ണിനെയും ബാധിക്കുകയും മൊത്തത്തിലുള്ള സംയോജിത കാഴ്ചയ്ക്ക് കാരണമാവുകയും ചെയ്യുന്നു. മോണോക്യുലർ സെൻസിറ്റിവിറ്റികൾ തുല്യമാകുമ്പോൾ പരമാവധി ബൈനോക്കുലർ സമ്മേഷൻ സംഭവിക്കുന്നു. അസമമായ മോണോക്യുലർ സെൻസിറ്റിവിറ്റികൾ ബൈനോക്കുലർ സമ്മേഷൻ കുറയ്ക്കുന്നു. ഒരു കണ്ണിൽ മാത്രമുള്ള തിമിരം, ആംബ്ലിയോപിയ തുടങ്ങിയ കാഴ്ച വൈകല്യങ്ങളിൽ അസമമായ സംവേദനക്ഷമതയുണ്ട്. സ്പേഷ്യൽ ഫ്രീക്വൻസി, സ്റ്റിമുലേറ്റഡ് റെറ്റിന പോയിന്റുകൾ, ടെമ്പറൽ സെപ്പറേഷൻ എന്നിവയാണ് ബൈനോക്കുലർ സമ്മേഷനെ ബാധിക്കുന്ന മറ്റ് ഘടകങ്ങൾ.
കാഴ്ചയുടെ ഏകത്വം
കാഴ്ചയുടെ ഫീൽഡുകൾ ഓവർലാപ്പ് ചെയ്തുകഴിഞ്ഞാൽ, ഒരേ വസ്‌തുവിന്റെ ഇടത്, വലത് കണ്ണുകളിലെ ചിത്രങ്ങൾ തമ്മിൽ ആശയക്കുഴപ്പമുണ്ടാകാനുള്ള സാധ്യതയുണ്ട്. ഇത് രണ്ട് തരത്തിൽ കൈകാര്യം ചെയ്യാൻ കഴിയും: ഒരു കണ്ണിലെ ചിത്രം അടിച്ചമർത്തി മറ്റൊന്ന് മാത്രം കാണുന്നതാണ് ഒരു രീതി, രണ്ട് ചിത്രങ്ങളും സംയോജിപ്പിക്കുന്നതാണ് മറ്റൊന്ന്. ഒരൊറ്റ വസ്തുവിന്റെ രണ്ട് ചിത്രങ്ങൾ കാണുകയാണെങ്കിൽ, ഇതിനെ ഇരട്ട ദർശനം അല്ലെങ്കിൽ ഡിപ്ലോപ്പിയ എന്ന് വിളിക്കുന്നു.
ഓരോ കണ്ണിനും അതിന്റേതായ വസ്തുക്കളുടെ പ്രതിബിംബം ഉള്ളപ്പോൾ, പാനംസ് ഫ്യൂഷണൽ ഏരിയയ്ക്ക് പുറത്ത് ചിത്രങ്ങൾ വിന്യസിക്കുന്നത് അസാധ്യമാണ്. കണ്ണിന് മുന്നിൽ വിരൽ ഉപയോഗിച്ച് ഒരു വിദൂര വസ്തുവിനെ ചൂണ്ടിക്കാണിക്കുന്ന കാര്യം ഉദാഹരണമായി എടുത്താൽ, വിരൽത്തുമ്പിൽ നോക്കുമ്പോൾ അത് ഒന്ന് ആണെങ്കിലും പിറകിൽ വിദൂര വസ്തുവിന്റെ രണ്ട് ചിത്രങ്ങളുണ്ടാവും. അതേസമയം വിദൂര വസ്തുവിലേക്ക് നോക്കുമ്പോൾ അത് ഒറ്റയായി തോന്നുമെങ്കിലും വിരൽത്തുമ്പ് രണ്ടായിപ്പോകും. വിജയകരമായി ചൂണ്ടിക്കാണിക്കാൻ, ഇരട്ട ചിത്രങ്ങളിലൊന്ന് മുൻ‌ഗണന എടുക്കുകയും ഒരെണ്ണം അവഗണിക്കുകയോ അടിച്ചമർത്തുകയോ ചെയ്യേണ്ടതുണ്ട്, ഇതിനെ "ഒകുലാർ ഡോമിനൻസ്" എന്ന് വിളിക്കുന്നു. വസ്തുവിലേക്ക് വേഗത്തിൽ നീങ്ങാനും അതിൽ സ്ഥിരമായി തുടരാനും കഴിയുന്ന കണ്ണിനെ പ്രബലമായ കണ്ണ് എന്ന് വിശേഷിപ്പിക്കപ്പെടാനുള്ള സാധ്യത കൂടുതലാണ്.
സ്റ്റീരിയോപ്സിസ്
തലയിലെ കണ്ണുകളുടെ വ്യത്യസ്ത സ്ഥാനങ്ങൾ കാരണം ഒരു രംഗം തന്നെ രണ്ട് കണ്ണുകളിൽ അല്പം വ്യത്യസ്തമായ രണ്ട് ചിത്രങ്ങൾ സൃഷ്ടിക്കുന്നു. ഈ വ്യത്യാസങ്ങൾ, ബൈനോക്കുലാർ ഡിസ്പാരിറ്റി എന്ന് വിളിക്കുന്നു. കാഴ്ചയുടെ ഈ ഓവർലാപ്പിങ്ങ് ബൈനോക്കുലർ കാഴ്ച അഥവാ ആഴത്തെക്കുറിച്ചുള്ള ധാരണ നൽകുന്നു. "സോളിഡ്" അല്ലെങ്കിൽ "ത്രിമാന" എന്നർഥം വരുന്ന സ്റ്റീരിയൊ, "രൂപഭാവം" അല്ലെങ്കിൽ "കാഴ്ച" എന്നർഥം വരുന്ന ഒപ്സിസ് എന്നീ പദങ്ങൾ ചേർന്നാണ് സ്റ്റീരിയോപ്സിസ് എന്ന് വാക്ക് ഉണ്ടായത്.
അല്ലെലോട്രോപിയ
കണ്ണുകൾ‌ തലയിൽ‌ വ്യത്യസ്‌ത സ്ഥാനങ്ങളിലായതിനാൽ‌, അകലെയുള്ള ഏതൊരു വസ്തുവും ഓരോ കണ്ണിലും വ്യത്യസ്ഥ ദിശയിലുള്ള രണ്ട് വ്യത്യസ്ത ഇമേജുകൾ സൃഷ്ടിക്കുന്നു. ഒബ്ജക്റ്റിന്റെ രണ്ട് മോണോക്യുലാർ ഇമേജുകൾ സംയോജിപ്പിച്ച് ഒരു സൈക്ലോപിയൻ ഇമേജ് സൃഷ്ടിക്കുമ്പോൾ, വസ്തുവിന് ഒരു പുതിയ വിഷ്വൽ ദിശയുണ്ടാവും. ഇത് പ്രധാനമായും രണ്ട് മോണോക്യുലർ വിഷ്വൽ ദിശകളുടെ ശരാശരി ആയിരിക്കും. ഇതിനെ അല്ലെലോട്രോപിയ എന്ന് വിളിക്കുന്നു. പുതിയ വിഷ്വൽ ദിശയുടെ ഉത്ഭവം സൈക്ലോപിയൻ കണ്ണ് എന്ന് വിളിക്കപ്പെടുന്ന രണ്ട് കണ്ണുകൾക്കിടയിലുള്ള ഒരു പോയിന്റാണ്. സൈക്ലോപിയൻ കണ്ണിന്റെ സ്ഥാനം സാധാരണയായി രണ്ട് കണ്ണിന്റെയും കൃത്യം നടുക്കല്ല, മറിച്ച് അത് പ്രബലമായ കണ്ണിനോട് കൂടുതൽ അടുത്താണ് സ്ഥിതി ചെയ്യുന്നത്.
ബൈനോക്കുലർ റിവാൾറി
രണ്ട് കണ്ണുകളിലെയും ഒരേ റെറ്റിന പ്രദേശങ്ങളിൽ വളരെ വ്യത്യസ്തമായ ഇമേജുകൾ കാണിക്കുമ്പോൾ, കാഴ്ചയെക്കുറിക്കുള്ള ധാരണ കുറച്ച് നിമിഷങ്ങൾക്കകം സ്ഥിരത കൈവരിക്കും. അത്തരം സാഹചര്യങ്ങളിലെ കാഴ്ച ആദ്യം ഒന്നിൽ പിന്നെ മറ്റേതിൽ വീണ്ടും തിരിച്ച് അങ്ങനെ പോകും. രണ്ട് കണ്ണുകളുടെ ഇമേജുകൾ തമ്മിൽ ഇങ്ങനെ അങ്ങോട്ടുമിങ്ങോട്ടും മാറിമാറി ശ്രദ്ധയിലേക്കെത്തുന്നതിനെ ബൈനോക്കുലർ റിവാൾറി എന്ന് വിളിക്കുന്നു. ഒരു സമയത്ത് ഒരു ചിത്രം പൂർണ്ണമായി പ്രോസസ്സ് ചെയ്യുന്നതിന് മനുഷ്യർക്ക് ഉള്ള ശേഷി പരിമിതമാണ്. അതുകൊണ്ടാണ് ബൈനോക്കുലർ റിവാൾറി സംഭവിക്കുന്നത്. രണ്ട് ചിത്രങ്ങളിലൊന്നിൽ പതിയുന്ന നോട്ടത്തിന്റെ ദൈർഘ്യത്തെ നിരവധി ഘടകങ്ങൾ സ്വാധീനിക്കും. ഈ ഘടകങ്ങളിൽ സന്ദർഭം, തീവ്രത വർദ്ധിപ്പിക്കൽ, ചലനം, സ്പേഷ്യൽ ഫ്രീക്വൻസി, വിപരീത ചിത്രങ്ങൾ എന്നിവ ഉൾപ്പെടുന്നു. മുഖത്തെ ഭാവങ്ങൾ ഒരു പ്രത്യേക ചിത്രത്തിലേക്ക് കൂടുതൽ ശ്രദ്ധ ചെലുത്തുമെന്ന് സമീപകാല പഠനങ്ങൾ തെളിയിച്ചിട്ടുണ്ട്. വൈകാരിക ഭാവങ്ങളുള്ള മുഖം ഒരു കണ്ണിലേക്ക് അവതരിപ്പിക്കുകയും നിർവ്വികാരമായ മുഖം മറ്റൊരു കണ്ണിലേക്ക് അവതരിപ്പിക്കുകയും ചെയ്യുമ്പോൾ, വൈകാരിക ഭാവങ്ങളുള്ള മുഖം നിർവ്വികാര മുഖത്തേക്കാൾ ആധിപത്യം സ്ഥാപിക്കുകയും, നിർവ്വികാരമായ മുഖം കാണാതിരിക്കാൻ ഇടയാക്കുകയും ചെയ്യുന്നു.
പുറം കണ്ണികൾ
വർഗ്ഗം:കാഴ്ച വർഗ്ഗം:വിഷ്വൽ പെർസെപ്ഷൻ
സെന്റ് തെരേസ ഓഫ് അവിലാസ് വിഷൻ ഓഫ് ദി ഹോളി സ്പിരിറ്റ് (റോട്ടർഡാം)
1612-1614 നും ഇടയിൽ പീറ്റർ പോൾ റൂബൻസ് വരച്ച ചിത്രമാണ് സെന്റ് തെരേസ ഓഫ് അവിലാസ് വിഷൻ ഓഫ് ദി ഹോളിസ്പിരിറ്റ്. ഈ ചിത്രം ഇപ്പോൾ റോട്ടർഡാമിലെ ബോയ്മാൻ വാൻ ബ്യൂനിൻഗെൻ മ്യൂസിയത്തിലാണ് സംരക്ഷിച്ചിരിക്കുന്നത്. അവിലയിലെ തെരേസ തന്റെ ആത്മകഥയിൽ വിവരിച്ച ഒരു ദർശനം ഇതിൽ ചിത്രീകരിച്ചിരിക്കുന്നു. (മറ്റ് രണ്ട് പതിപ്പുകൾ ഒരു സ്വകാര്യ ശേഖരത്തിലും കേംബ്രിഡ്ജിലെ ഫിറ്റ്‌സ്‌വില്ലിയം മ്യൂസിയത്തിലും) ഈ വിഷയത്തിന്റെ അവശേഷിക്കുന്ന മൂന്ന് പതിപ്പുകളിൽ ഒന്നാണ് ഇത്.
മിനാറ്റോ കാസിൽ
ചരിത്രം
കോട്ടയുടെ ആദ്യകാല ചരിത്രം മറഞ്ഞിരുന്നുവെങ്കിലും 1436-ൽ ഇത് ആൻഡോ കുടുംബത്തിലെ മിനാറ്റോ ശാഖയിലെ രണ്ടാമനായ ആൻഡോ യാസൂസു നിർമ്മിച്ചതാകാം. ഹിയാമ ആൻഡോയിലെ ആൻഡോ "ബിഗ് ഡിപ്പർ" ചിക്കാസു രണ്ട് വംശ ശാഖകളെ ഒന്നിപ്പിച്ചു. സെക്കിഗഹാര യുദ്ധത്തിനുശേഷം അദ്ദേഹത്തിന്റെ മകൻ അകിത സനെസുവിനെ ഹിറ്റാച്ചി പ്രവിശ്യയിലെ ഷിഷിഡോയിലേക്ക് മാറ്റി. ഹിറ്റാച്ചിയിലെ സതകെ യോഷിനോബു 1602-ൽ മിനാറ്റോ കാസിലിലേക്ക് ഏൽപ്പിച്ചയച്ചു. സതകെ പുതിയ കുബോട്ട കാസിൽ പണിയാൻ തുടങ്ങി. 1604-ൽ മിനാറ്റോ കാസിൽ ഉപേക്ഷിക്കപ്പെട്ടു.
കുബോട്ട കാസിൽ ആയി
സതകെ യോഷിനോബുവിനെ 1602-ൽ ടോകുഗാവ ഇയാസു വംശത്തിന്റെ പൂർവ്വിക പ്രദേശങ്ങളിൽ നിന്ന് ദേവാ പ്രവിശ്യയിലേക്ക് പുനർനിയമിച്ചു. അതേ വർഷം അദ്ദേഹം സെപ്തംബർ 17-ന് സുചിസാക്കിയിലെ മിനാറ്റോ കാസിൽ ഇരുന്ന സ്ഥലത്ത് എത്തി. സതകെ 1604-ൽ മിനാറ്റോ കാസിൽ ഉപേക്ഷിച്ചുകൊണ്ട് 1604 ഓഗസ്റ്റ് 28-ന് പ്രധാന ബെയ്‌ലി പൂർത്തീകരിക്കുകയും ചുറ്റുമുള്ള കോട്ട നഗരം സ്ഥാപിക്കുകയും ചെയ്തുകൊണ്ട് പുതിയ കോട്ടയുടെ പണി ഉടൻ ആരംഭിച്ചു. നഗരം 1607, 1619, 1629, 1631 വർഷങ്ങളിൽ തെരുവുകളും കിടങ്ങുകളും ഒരു ആസൂത്രിത വിപുലീകരണം തുടർന്നു. എന്നിരുന്നാലും, സതകെ യോഷിതകയുടെ ഭരണകാലത്ത് 1633 സെപ്റ്റംബർ 21-ന് തീപിടുത്തത്തിൽ കോട്ട കത്തിനശിച്ചു. 1635-ൽ ഇത് പുനഃസ്ഥാപിച്ചു. 1647-ലെ ഔദ്യോഗിക രേഖകളിൽ "കുബോട്ട കാസിൽ" എന്ന പേര് ആദ്യമായി പ്രത്യക്ഷപ്പെട്ടു.
സന്ദർശക കുറിപ്പ്
ഇവിടെ ഒന്നുരണ്ടു അടയാളങ്ങളല്ലാതെ മറ്റൊന്നും കാണാനില്ല, എന്നാൽ സ്‌റ്റേഷനു വളരെ അടുത്തായതിനാൽ നിങ്ങൾ അകിത സന്ദർശിക്കുമ്പോൾ സ്റ്റോപ്പ് എളുപ്പമാക്കുന്നു. വാകിമോട്ടോ കാസിൽ (അടുത്ത 100 കോട്ടകൾ), ഹിയാമ കാസിൽ എന്നീ രണ്ട് പർവത കോട്ടകൾ ഉൾപ്പെടെ അകിതയിലെ "മൂന്ന് പ്രശസ്ത ആൻഡോ കാസിലുകളിൽ" ഒന്നാണിത്.
അവലംബം
വർഗ്ഗം:ജപ്പാനിലെ ചരിത്ര സ്ഥലങ്ങൾ വർഗ്ഗം:ജപ്പാനിലെ 100 മികച്ച കോട്ടകൾ
ജെ. ഹരീന്ദ്രൻ നായർ
ഇന്ത്യൻ ആയുർവേദ ഡോക്ടറും കേരളത്തിൽ നിന്നുള്ള സംരംഭകനുമാണ് '''ജെ. ഹരീന്ദ്രൻ നായർ.' അദ്ദേഹമാണ് പങ്കജകസ്തൂരി'' ഗ്രൂപ്പ് സ്ഥാപിച്ചത് ആയൂർവേദത്തെയും, ആയുർവേദ ഉൽപ്പന്നങ്ങളെയും ജനകീയമാക്കുന്നതിൽ സംഭാവന ചെയ്ത ഒരു ബിസിനസ് ഗ്രൂപ്പാണ് ഇത്. ആയുർവേദത്തിനുവേണ്ടിയുള്ള സേവനങ്ങൾക്ക് ഇന്ത്യാ സർക്കാർ 2012 ൽ പത്മശ്രീ ബഹുമതി നൽകി ആദരിച്ചു.
പങ്കജകസ്തൂരി
ഹരീന്ദ്രൻ നായർ 1988 ൽ തിരുവനന്തപുരത്തെ പൂവച്ചലിൽ ശ്രീ ധന്വന്തരി ആയുർവേദിക്സ് എന്ന പേരിൽ പങ്കജകസ്തൂരി തുടങ്ങി. 1996 ൽ പങ്കജകസ്തൂരി എന്ന ബ്രാൻഡ് സമാരംഭിക്കുകയും കമ്പനിയുടെ പേര് പങ്കജകസ്തൂരി ഹെർബൽസ് പ്രൈവറ്റ് ലിമിറ്റഡ് എന്ന് മാറ്റുകയും ചെയ്തു. കാലക്രമേണ, സ്ഥാപനം വളർന്നുവന്നിട്ടുള്ള മാതൃ കമ്പനിയായ ഓവർ-ദി-ക കൗണ്ടർ ആയുർവേദ ഉൽ‌പന്നങ്ങൾ, പങ്കജകസ്തൂരി പഞ്ചകരാമ സ്പാകൾ, പങ്കജകസ്തൂരി ജീവനം കാട്ടാക്കടയ്ക്കടുത്തുള്ള കില്ലിയിലെ പങ്കജകസ്തൂരി ആയുർവേദ ആശുപത്രി, ഹെർബൽ ഗാർഡൻ, പങ്കജകസ്തൂരി ആയുർവേദ മെഡിക്കൽ കോളേജ് എന്നിവ 2002 ഓഗസ്റ്റ് 28 ന് ആരംഭിച്ചു, ഇത് കേരളത്തിലെ ആദ്യത്തെ സ്വാശ്രയ ആയുർവേദ മെഡിക്കൽ കോളേജ് ആണെന്ന് പറയപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:മലയാളികൾ വർഗ്ഗം:ജീവിച്ചിരിക്കുന്ന പ്രമുഖർ
ഫ്രാൻസെസ് ഫാരർ
ന്യൂസെക് (NUSEC) സെക്രട്ടറിയായിരുന്നു ഡാം ഫ്രാൻസെസ് മാർഗരറ്റ് ഫാരർ ഡിബിഇ (ജീവിതകാലം,17 മാർച്ച് 1895 - 27 ജനുവരി 1977). പിന്നീട് 1929 ൽ വിമൻസ് ഇൻസ്റ്റിറ്റ്യൂട്ടിന്റെ (എൻ‌എഫ്‌ഡബ്ല്യുഐ) ജനറൽ സെക്രട്ടറിയായി തിരഞ്ഞെടുക്കപ്പെട്ടു.
ജീവിതവും കരിയറും
സീനിയർ സിവിൽ സർവീസുകാരനായ രണ്ടാം ബാരൺ ഫാരർ തോമസ് ഫാരറിന്റെയും ആദ്യ ഭാര്യ എവ്‌ലിൻ സ്പ്രിംഗ് റൈസിന്റെയും മകളായിരുന്നു ഫാരെർ. സിവിൽ സർവീസ് ലൈനുകളിൽ അവർ ഓഫീസ് നടത്തിയിരുന്നു. അവരുടെ പിൻഗാമികളിലൊരാളായ മെരിയൽ വിത്താൽ പറഞ്ഞു “ഇത് [നല്ല] ഗവൺമെന്റിന്റെ മാതൃകയായിരുന്നു.”
ഭാഗികമായി അവരുടെ കുടുംബ ബന്ധങ്ങളിലൂടെ അവർക്ക് കോൺ‌ടാക്റ്റുകളുടെ ഒരു ശൃംഖല ഉണ്ടായിരുന്നു. ഓർ‌ഗനൈസേഷൻ‌ ലോബി സർക്കാരിൽ‌ സജീവമായതിനാൽ അത് എൻ‌എഫ്‌ഡബ്ല്യു‌ഐക്ക് വളരെ ഉപയോഗപ്രദമായിരുന്നു. 1920 ൽ ഒരു സ്ഥാപക അംഗവും അബിംഗർ വിമൻസ് ഇൻസ്റ്റിറ്റ്യൂട്ടിന്റെ ആദ്യ സെക്രട്ടറിയുമായിരുന്ന അവർ പിന്നീട് അബിംഗർ ഹാൾ എസ്റ്റേറ്റ് കമ്പനി ഡയറക്ടറായി. പിന്നീട് സർറേയിൽ വി‌സി‌ഒ ആയി ജോലി ചെയ്യുകയും കൗണ്ടി എക്സിക്യൂട്ടീവ് കമ്മിറ്റി അംഗമാകുകയും ചെയ്തു. 1926 ൽ എൻ‌എഫ്‌ഡബ്ല്യു‌ഐയുടെ പതിവ് സംഘാടകരിൽ ഒരാളായി അവർ നിയമിതയായി. 1929 ൽ എൻ‌എഫ്‌ഡബ്ല്യുഐയുടെ അസിസ്റ്റന്റ് സെക്രട്ടറിയായും പിന്നീട് ജനറൽ സെക്രട്ടറിയായും സ്ഥാനക്കയറ്റം ലഭിച്ചു. 1959 ൽ വിരമിക്കുന്നതുവരെ ഈ പദവി വഹിച്ചിരുന്നു.
ഡംഹുഡ്
1950-ലെ ജന്മദിന ബഹുമതികളിൽ അവളെ ഓർഡർ ഓഫ് ദി ബ്രിട്ടീഷ് എംപയറിന്റെ ഡാം കമാൻഡറായി സൃഷ്ടിച്ചു.
ഉറവിടം
വർഗ്ഗം:1895-ൽ ജനിച്ചവർ വർഗ്ഗം:1977-ൽ മരിച്ചവർ
സമയസമവാക്യം
ജ്യോതിശാസ്ത്രത്തിൽ, സൂര്യന്റെ ചലനത്തിനനുസരിച്ച് സമയവും ദിവസവും കണക്കാക്കുവാൻ ഉപയോഗിക്കുന്ന രണ്ടുവിധത്തിലുള്ള രീതികൾ തമ്മിലുള്ള പൊരുത്തക്കേട് വ്യക്തമാക്കുന്ന ആശയമാണു് സമയത്തിന്റെ സമവാക്യം. സൂര്യന്റെ ചലനഗതിയിൽ നിന്നു നേരിട്ടു നിരീക്ഷിക്കാവുന്ന പ്രത്യക്ഷസൗരദിനവും അടുത്തടുത്ത ഏതു രണ്ടു മദ്ധ്യാഹ്നങ്ങൾ തമ്മിലും കൃത്യമായും 24 മണിക്കൂറുകൾ അകലം പാലിക്കുന്ന തരത്തിലുള്ള ശരാശരി സൗരദിനവും തമ്മിലാണു് ഈ വ്യതിയാനങ്ങൾ അനുഭവപ്പെടുന്നതു്.
വർഗ്ഗം:ഖഗോള ജ്യോതിശാസ്ത്രം
ഗ്രീക്ക് ഗിഫ്റ്റ് സാക്രിഫൈസ്
ചെസ്സിലെ ഒരു തരത്തിലുള്ള ആനയെ ബലികൊടുക്കൽ തന്ത്രമാണ് ഗ്രീക്ക് ഗിഫ്റ്റ് സാക്രിഫൈസ് അഥവാ ക്ലാസ്സിക്കൽ ബിഷപ്പ് സാക്രിഫൈസ്. വെളുപ്പാണെങ്കിൽ Bxh7+ കളിച്ചുകൊണ്ടും കറുപ്പാണെങ്കിൽ Bxh2+ കളിച്ചുകൊണ്ടുമാണ് ഇത് നടപ്പാക്കുന്നത്.
വീശദീകരണം
കറുപ്പിന് വേണമെങ്കിൽ 7...Kh8 മാറി കളിക്കാമായിരുന്നു, പക്ഷേ രാജാവിന്റെ സുരക്ഷ ദുർബലമായതിനാൽ, ഇതും തോൽവിയിലേക്ക് നയിക്കുന്നു:
വർഗ്ഗം:ചെസ്സിലെ തന്ത്രങ്ങൾ
ഗോപാല ദാസൻ
പതിനെട്ടാം നൂറ്റാണ്ടിലെ പ്രമുഖ കന്നഡകവിയും ഹരിദാസ പാരമ്പര്യത്തിൽപ്പെട്ട സന്യാസിയുമായിരുന്നു ഗോപാല ദാസൻ (1721–1769). സമകാലികരായ വിജയ ദാസൻ, ജഗന്നാഥ ദാസൻ, എന്നിവരേപ്പോലെ ഗോപാല ദാസനും മാധ്വാചാര്യരുടെ ദ്വൈത തത്വശാസ്ത്രം ദക്ഷിണേന്ത്യയിലെങ്ങും തന്റെ കീർത്തനങ്ങളിലൂടെ പ്രചരിപ്പിച്ചു. ഗോപാല വിട്ടല എന്ന മുദ്രയിലായിരുന്നു ദസര പദഗളു എന്ന കീർത്തനങ്ങൾ എഴുതിയിരുന്നത്.
കർണാടകയിലെ റൈച്ചൂർ ജില്ലയിലെ മൊസറകല്ലു ഗ്രാമത്തിലാണ് ഗോപാലദാസൻ ജനിച്ചത്. കുട്ടിക്കാലത്ത് ഭഗണ്ണ എന്നായിരുന്നു അദ്ദേഹത്തിന് നൽകിയിരുന്ന പേര്. പിന്നീട് വിജയദാസന്റെ ശിഷ്യനായ ഗോപാലദാസൻ,  വിഷ്ണുവിനെ സ്തുതിച്ച് നിരവധി മനോഹരകീർത്തനങ്ങൾ രചിച്ചു. ഒരു ജ്യോതിഷിയായും അദ്ദേഹം അറിയപ്പെട്ടിരുന്നു.
അവലംബം
വർഗ്ഗം:1722-ൽ ജനിച്ചവർ വർഗ്ഗം:1762-ൽ മരിച്ചവർ വർഗ്ഗം:കർണ്ണാടകസംഗീതജ്ഞർ
പോട്ട്സ്ഡാം കോൺഫറൻസ്
ജർമ്മനിയിൽ പോട്‌സ്ഡാമിലെ കിരീടാവകാശി വിൽഹെമിന്റെ ഭവനമായ സെസില്ലൻഹോഫിൽ വച്ച് 1945ജൂലൈ 17 മുതൽ ഓഗസ്റ്റ് 2, വരെ നയിച്ച സമ്മേളനമാണ് പോട്ട്സ്ഡാം കോൺഫറൻസ് (ജർമൻ: പോട്ട്സ്ഡാമർ കോൻഫറൻസ്) (Potsdam Conference). (പഴയ രേഖകളിൽ യു.എസ്.എസ്.ആർ., യു.എസ്.എ, യു.കെ എന്നീ മൂന്ന് സർക്കാർ മേധാവികളുടെ ബെർലിൻ സമ്മേളനം എന്നും ഇതിനെ വിളിക്കുന്നു. ) സോവിയറ്റ് യൂണിയൻ, യുനൈറ്റഡ് കിംഗ്ഡം, അമേരിക്കൻ ഐക്യനാടുകൾ എന്നീ രാജ്യങ്ങൾ പങ്കെടുക്കുകയും കമ്യൂണിസ്റ്റ് പാർട്ടി ജനറൽ സെക്രട്ടറി ജോസഫ് സ്റ്റാലിൻ, പ്രധാന മന്ത്രിമാരായ വിൻസ്റ്റൺ ചർച്ചിൽ, ക്ലെമെന്റ് ആറ്റ്ലി, പ്രസിഡന്റ് ഹാരി എസ്. ട്രൂമാൻ എന്നിവർ പ്രതിനിധികളും ആയിരുന്നു.
നേതാക്കളുമായി ബന്ധം
യാൾട്ട കോൺഫറൻസിന് ശേഷം അഞ്ചു മാസത്തിനുള്ളിൽ, നിരവധി മാറ്റങ്ങൾ സംഭവിക്കുകയും അത് നേതാക്കന്മാർ തമ്മിലുള്ള ബന്ധത്തെ വളരെ ബാധിക്കുന്നതുമായിരുന്നു. ഒന്നാമതായി, സോവിയറ്റ് യൂണിയൻ മധ്യ-പൂർവ്വ യൂറോപ്പ് പിടിച്ചെടുത്തു. ജൂലൈയിൽ പോളണ്ട്, ചെക്ക് റിപ്പബ്ലിക്ക്, ഹംഗറി, ബൾഗേറിയ, റുമാനിയ എന്നിവിടങ്ങളിൽ റെഡ് ആർമി ആധിപത്യം സ്ഥാപിച്ചു. ഒരു സ്റ്റാലിനിസ്റ്റ് ഏറ്റെടുക്കൽ ഭയന്ന് അഭയാർഥികൾ ഈ രാജ്യങ്ങളിൽ നിന്ന് പലായനം ചെയ്യുകയായിരുന്നു. പോളണ്ടിൽ ഒരു പപ്പെറ്റ് കമ്യൂണിസ്റ്റ് ഗവൺമെന്റ് സ്റ്റാലിൻ സ്ഥാപിച്ചു. കിഴക്കൻ യൂറോപ്പിനെ നിയന്ത്രിക്കുന്നത് ഭാവിയിൽ ഉണ്ടാകാവുന്ന ആക്രമണങ്ങൾക്കെതിരായ പ്രതിരോധ നടപടിയാണെന്നും ഇവിടം സോവിയറ്റ് സ്വാധീനത്തിന്റെ നിയമാനുസൃത മേഖലയാണെന്നും അദ്ദേഹം അവകാശപ്പെട്ടു.
ബാഹ്യ ലിങ്കുകൾ
വർഗ്ഗം:രണ്ടാം ലോകമഹായുദ്ധകാല സമ്മേളനങ്ങൾ
ന്യൂമാൻ
ന്യൂമാൻ, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സ്റ്റാൻസ്ലൌസ് കൌണ്ടിയിൽ സ്ഥിതിചെയ്യുന്ന ഒരു പട്ടണമാകുന്നു. 2000 ലെ സെൻസസ് പ്രകാരം 7,093 ആയിരുന്ന ഈ നഗരത്തിലെ ജനസംഖ്യ 2010 ആയപ്പോഴേയ്ക്കും 10,224 ആയി വർദ്ധിച്ചിരുന്നു. ഈ നഗരം മോഡെസ്റ്റോ മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയുടെ ഭാഗമാണ്. 1888 ൽ സൈമൺ ന്യൂമാൻ എന്നയാൾ സ്ഥാപിച്ച ഈ നഗരം കാലിഫോർണിയയുടെ മദ്ധ്യതാഴ്വരയുടെ പടിഞ്ഞാറൻ വശത്തിന്റെ ഭാഗമാണ്.
ഭൂമിശാസ്ത്രം
ന്യൂമാൻ പട്ടണം നിലനിൽക്കുന്ന അക്ഷാംശ രേഖാംശങ്ങൾ 37°18′54″N 121°1′21″W (37.315038, -121.022476) ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകളനുസരിച്ച്, ഈ നഗരത്തിന്റെ ആകെ വിസ്തീർണ്ണം 2.1 ചതുരശ്ര മൈൽ (5.4 ചതുരശ്ര കിലോമീറ്റർ) ആണ്, ഇതു മുഴുവനും കരഭാഗമാണ്. ഗുസ്തീൻ, ക്രോവ്സ് ലാൻഡിംഗ് പട്ടണങ്ങൾക്കിടയിൽ കാലിഫോർണിയ സ്റ്റേറ്റ് റൂട്ട് 33 ലാണ് ഈ നഗരം നിലനിൽക്കുന്നത്. പട്ടണത്തിന് ഏതാനും മൈലുകൾ പടിഞ്ഞാറായി ഇന്റർസ്റ്റേറ്റ് 5 പാത സ്ഥിതി ചെയ്യുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
നാട്ടു നാട്ടു (ചലച്ചിത്ര ഗാനം)
ആ‍ർആർആർ എന്ന തെലുഗു ചിത്രത്തിലെ ഗാനമാണ് നാട്ടു നാട്ടു. ഈ ഗാനത്തിന് 2023ൽ ഒർജിനൽ സോംഗ് വിഭാഗത്തിലെ ഓസ്കാർ പുരസ്കാരം ലഭിച്ചു. എം എം കീരവാണിയാണ് പാട്ടിന്റെ സംഗീത സംവിധായകൻ. ചന്ദ്രബോസ് ആണ് വരികൾ എഴുതിയത്. കാലഭൈരവ, രാഹുൽ സിപ്ലിഗുഞ്ജ് എന്നിവർ ചേർന്നാണ് ‘നാട്ടു നാട്ടു’ ആലപിച്ചത്.
ചോറ്റാനിക്കര ഗ്രാമപഞ്ചായത്ത്
എറണാകുളം ജില്ലയിൽ കണയന്നൂർ താലൂക്കിലുള്ള ഒരു പഞ്ചായത്താണ് ചോറ്റാനിക്കര ഗ്രാമപഞ്ചായത്ത്. ഇതു മുളന്തുരുത്തി ബ്ളോക്ക് പഞ്ചായത്തിന്റെ ഒരു ഭാഗമാണ്. പഞ്ചായത്തിന്റെ ഭാഗങ്ങൾ കൂരിക്കാട്, കണയന്നൂർ എന്നീ വില്ലേജുകളിലായി വ്യാപിച്ചുകിടക്കുന്നു. പഞ്ചായത്തിന്റെ വിസ്തൃതി 12.68 ചതുരശ്രകിലോമീറ്റർ ആണ്. ചോറ്റാനിക്കര ക്ഷേത്രത്തിന്റെ പ്രസിദ്ധികൊണ്ടറിയപ്പെടുന്ന ഒരു പഞ്ചായത്താണ് ചോറ്റാനിക്കര ഗ്രാമപഞ്ചായത്ത്.
മംഗ്ലീഷ്
മലയാളഭാഷ റോമൻ ലിപികൾ ഉപയോഗിച്ച് എഴുതുന്ന രീതിയാണു് മംഗ്ലീഷ്(Manglish അല്ലെങ്കിൽ Mamglish). പതിനാറാം നൂറ്റാണ്ടിൽ പാശ്ചാത്യരായ സഞ്ചാരികളും കച്ചവടക്കാരും മതപ്രവർത്തകരും യൂറോപ്യൻ ലിപികളുപയോഗിച്ച് മലയാളപദങ്ങൾ എഴുതുവാൻ തുടങ്ങിയിരുന്നെങ്കിലും മലയാളികൾ തന്നെ പരസ്പരം ആശയവിനിമയം നടത്തുന്നതിനു് മംഗ്ലീഷ് ഉപയോഗിച്ചുതുടങ്ങുന്നതു് ടൈപ്റൈറ്റർ, കമ്പ്യൂട്ടർ, മൊബൈൽ ഫോൺ തുടങ്ങിയ ആധുനിക ഉപകരണങ്ങളുടെ പ്രചാരത്തോടുകൂടിയാണു്. ഇത്തരം ഉപകരണങ്ങളിൽ തനതുമലയാളലിപികൾ ഉപയോഗിക്കുവാൻ തുടക്കത്തിലെങ്കിലും നേരിട്ട സാങ്കേതികപരിമിതികളാണു് ആധുനികമംഗ്ലീഷ് ആവിർഭവിക്കാൻ ഇടയാക്കിയതു്.
നാട്ടു നാട്ടു (ചലച്ചിത്ര ഗാനം)
ഒരു വിരുന്നുചടങ്ങിൽ, നൃത്തം ചെയ്യാനറിയില്ലെന്നതിന്റെ പേരിൽ പരിഹസിക്കപ്പെടുന്ന ഗോണ്ട് യുവാക്കളായ കഥാപാത്രങ്ങൾ നാടൻ നൃത്തം അവതരിപ്പിക്കുന്നതാണ് നാട്ടു നാട്ടു' എന്ന പാട്ടിലെ രംഗം. 'നിങ്ങൾക്ക് നാടൻ നൃത്തം അറിയാമോ' എന്ന് ബ്രിട്ടീഷുകാരനോട് പ്രധാന കഥാപാത്രങ്ങളും യുദ്ധവീരന്മാരുമായ ഗോണ്ട് യുവാക്കൾ തിരിച്ചു ചോദിക്കുന്നിടത്തുനിന്നാണ് ഈ ഗാനം തുടങ്ങുന്നത്. 'നാടൻ നൃത്തമോ, അതെന്താണ്?' എന്ന ബ്രിട്ടീഷുകാരന്റെ ചോദ്യത്തിനുത്തരമായി ചടുലതാളത്തിൽ അവർ നൃത്തം തുടങ്ങുന്നു.
പുറത്തേക്കുള്ള കണ്ണികൾ
വർഗ്ഗം:തെലുഗു ചലച്ചിത്രഗാനങ്ങൾ വർഗ്ഗം:അക്കാദമി പുരസ്കാരം വർഗ്ഗം:ഗോൾഡൻ ഗ്ലോബ് പുരസ്കാരം
മംഗ്ലീഷ്
മലയാളം അതിന്റെ തനതുലിപിയിലല്ലാതെ, റോമൻ ലിപികളിലോ, ദേവനാഗരി, തമിഴ്, ബംഗാളി, ഒറിയ തുടങ്ങിയ മറ്റു ഭാഷകളിലോ എഴുതുന്ന രീതിയെ ലിപ്യന്തരീകരണം(transliteration) എന്നു പറയുന്നു. ഒരു ലിപ്യന്തരീകരണരീതിയായും മംഗ്ലീഷ് ഉപയോഗിച്ചുവരുന്നു.
ഹെലികോബാക്റ്റർ പൈലോറി
മനുഷ്യരുടെ ആമാശയത്തിനുള്ളിൽ സാധാരണയായി കണ്ടുവരുന്ന ഒരു ഗ്രാം നെഗറ്റീവ് ബാക്റ്റീരിയമാണ് ഹെലികോബാക്റ്റർ പൈലോറി.ലോകജനസംഖ്യയുടെ 50% പേരിലും അന്നനാളത്തിന്റെ മുകൾ ഭാഗത്ത് ഈ ജീവിയുണ്ട്. 1982 ൽ ഓസ്ട്രേലിയൻ ശാസ്ത്രജ്ഞന്മാരായ ബാരി മാർഷലും റോബിൻ വാറെനും ചേർന്ന് ഒരു ആമാശയ അൾസർ രോഗിയുടെ ആമാശയത്തിൽ ഈ ജീവിയെ കണ്ടെത്തി.നിലനിൽക്കുവാൻ വളരെ കുറച്ച് ഓക്സിജൻ മാത്രം ആവശ്യമുള്ള ഒരു ബാക്റ്റീരിയമാണിത്.ആമാശയ അൾസർ,ആമാശയ കാൻസർ എന്നിവയുടേ രൂപീകരണമായും ഇതിന് ബന്ധമുണ്ട്.എന്നാൽ ഈ അണുജീവിയെ ആമാശയത്തിൽ വഹിക്കുന്ന 80% ആളുകളും രോഗലക്ഷണങ്ങളൊന്നും പ്രകടിപ്പിക്കുന്നില്ല.ആമാശയത്തിന്റെ സ്വാഭാവികമായ പരിസ്ഥിതി നിലനിർത്തുന്നതിലും ഇതിന് പങ്കുണ്ടെന്ന് കരുതപ്പെടുന്നു.ഇതിന് പിരിയൻ കോണി(ഹെലിക്കൽ) ആകൃതിയാണുള്ളത്.ഈ സവിശേഷ ആകൃതി ആമാശയ പാളിയെ തുളക്കാൻ സഹായിക്കുന്നു.വികസ്വര രാജ്യങ്ങളിലാണ് ഹെലികോബാക്റ്റർ പൈലോറി അണുബാധ കൂടുതലായി കാണപ്പെടുന്നത്.
പുറത്തേക്കുള്ള കണ്ണികൾ
വർഗ്ഗം:ബാക്റ്റീരിയകൾ വർഗ്ഗം:അർബുദജനകങ്ങൾ വർഗ്ഗം:ഗ്രാം നെഗറ്റീവ് ബാക്ടീരിയകൾ
സ്റ്റമോണുറാസീ
കമ്പുളി, ചക്കിമരം തുടങ്ങിയ മരങ്ങൾ ഉൾപ്പെടുന്ന ഒരു സസ്യകുടുംബമാണ് സ്റ്റമോണുരാസീ (Stemonuraceae). ഇവ സപുഷ്പികളാണ്.
അംഗങ്ങൾ
കെവ് ബൊട്ടാണിക്കൽ ഉദ്യാനത്തിന്റെയും ആഞ്ചിയോസ്പേം വെബ്സൈറ്റിൽ നിന്നും എടുത്തതാണ് ഈ പട്ടിക
ചെസ്സ് (വിവക്ഷകൾ)
രണ്ട് പേർ തമ്മിൽ കളിക്കുന്ന ഒരു ബോർഡ് കളിയാണ് ചെസ്സ്.
ചെസ്സ് എന്നതുകൊണ്ട് ഉദ്ദേശിക്കുന്നത്:
ഇതും കാണുക
വർഗ്ഗം:വിവക്ഷകൾ
നാഷണൽ ഡിഫൻസ് അക്കാദമി
ഇന്ത്യയിലെ കരസേന, നാവികസേന, വായുസേന എന്നീ മൂന്ന് സായുധസേനകളിലെയും അംഗങ്ങൾക്ക് ട്രെയിനിങ് നൽകുന്ന സൈനിക അക്കാദമിയാണ് നാഷണൽ ഡിഫൻസ് അക്കാദമി അഥവാ NDA. മഹാരാഷ്ട്രയിലെ പൂനയിലെ ഖഡക്‌വാസ്‌ലയിലാണ് ഇത് സ്ഥിതി ചെയ്യുന്നത്. മൂന്ന് സേനകൾക്കും പരിശീലനം ഒരുമിച്ചു നൽകുന്ന ലോകത്തിലെ തന്നെ ആദ്യത്തെ അക്കാദമിയും ഇത്തരത്തിലേതിൽ ഏറ്റവും മികച്ച നിലവാരം പുലർത്തുന്നതുമാണ് ഈ അക്കാദമി.
അക്കാദമിയിൽ ചേരാൻ
പന്ത്രണ്ടാം ക്ലാസ്സ് കഴിഞ്ഞ ഉടൻ തന്നെ അപേക്ഷിക്കാവുന്നതാണ് നാഷണൽ ഡിഫൻസ് അക്കാഡമി. മൂന്നു വർഷത്തെ ഡിഗ്രി തലത്തിലുള്ള പഠന സൗകര്യം നൽകുന്നു. അവസാന വർഷത്തെ പഠനം കഴിയുന്നതോടെ ഒരു വർഷത്തെ പരിശീലനവും കൊടുക്കുന്നു. കരസേനയിലാണ് അവസരം കിട്ടുന്നതതെങ്കിൽ ആദ്യം സെക്കണ്ട് ലഫ്റ്റനന്റ് എന്ന തസ്തികയിലും, വ്യോമ സേനയിലാണെങ്കിൽ പൈലറ്റ്‌ ഓഫീസർ പദവിയിലും നാവിക സേനയിൽ മിഡഷിപ്മെൻ തുടർന്ന് സബ് ലെഫ്റ്റനന്റ് തസ്തികയിലും.കമ്മിഷന്റ് ആഫിസർന്മാരായി നിയമനം നൽകുന്നു. ഇത് പോലീസിലെ അസിസ്റ്റന്റ്‌ സുപ്രണ്ട് തസ്തികയ്ക്ക് തുല്യമാണ്.
കരിക്കുലം
NDA ഫുൾ ടൈം അണ്ടർ ഗ്രാജുവേറ്റ് പ്രോഗ്രാം  താമസ്സ സൗകര്യത്തോടെയാണ്‌  നല്കുന്നത്. താമസ്സിച്ചുകൊണ്ടു മാത്രമെ  പഠനം സാധിക്കുകയുള്ളൂ. വിദ്യാർത്ഥികൾക്ക് മൂന്നു വർഷത്തെ പടിതത്തിനു ശേഷം ബിഎസ് സി/ബിഎ /ബിടെക്ക്  ബിരുദം  നൽകുന്നു. കേടറ്റുകാർക്ക് സൈൻസ്സു വിഭാഗമോ ഹുമാനിട്ടിക്സ്  വിഭാഗമോ എടുക്കാം. സൈൻസ്സു വിഭാഗത്തിൽ ഫിസിക്സും മാത്തെമാറ്റിക്സും കെമിസ്ട്രിയും കമ്പ്യൂട്ടർ സൈൻസ്സും പഠിക്കണം. ഹുമാനിട്ടിക്സിൽ ഹിസ്റ്ററി, എകൊനോമിക്സ്, പൊളിറ്റിക്കൽ സൈൻസ്സ് , ജോഗ്രഫി എന്നിവ പഠിക്കണം. കുടാതെ ഹുമാനിട്ടിക്സിൽ ലാങ്ങുവേജും (language) പഠിക്കണം.
സ്രോതസ്സുകൾ
വർഗ്ഗം:ഇന്ത്യൻ സൈനിക വിദ്യാഭ്യാസ സ്ഥാപനങ്ങൾ
ഇന്റർനാഷണൽ ഫെഡറേഷൻ ഓഫ് ഗൈനക്കോളജി ആൻഡ് ഒബ്സ്റ്റട്രിക്സ്
സാധാരണയായി അതിന്റെ ഫ്രഞ്ച് നാമമായ Fédération Internationale de Gynécologie et d'Obstétrique എന്നതിന്റെ ചുരുക്കെഴുത്തായ FIGO ("ഫീഗോ") എന്ന പേരിൽ അറിയപ്പെടുന്ന ഇന്റർനാഷണൽ ഫെഡറേഷൻ ഓഫ് ഗൈനക്കോളജി ആൻഡ് ഒബ്‌സ്റ്റട്രിക്‌സ്, നൂറിലധികം പ്രദേശങ്ങളിലെ പ്രസവചികിത്സകരെയും ഗൈനക്കോളജിസ്റ്റുകളെയും പ്രതിനിധീകരിക്കുന്ന ഒരു ആഗോള സർക്കാരിതര സംഘടനയാണ്. 1954 ജൂലൈ 26 ന് സ്വിറ്റ്സർലൻഡിലെ ജനീവയിൽ "സ്ത്രീകളുടെ ക്ഷേമം പ്രോത്സാഹിപ്പിക്കുന്നതിനും പ്രസവചികിത്സയിലും ഗൈനക്കോളജിയിലും പരിശീലന നിലവാരം ഉയർത്തുന്നതിനും" ലക്ഷ്യമിട്ട് ഇത് സ്ഥാപിതമായി. അംഗത്വത്തിൽ നിലവിൽ ലോകമെമ്പാടുമുള്ള ഒബ്‌സ്റ്റട്രീഷ്യൻമാരുടെയും ഗൈനക്കോളജിസ്റ്റുകളുടെയും 132 പ്രൊഫഷണൽ സൊസൈറ്റികൾ ('നാഷണൽ മെമ്പർ സൊസൈറ്റികൾ') ഉൾപ്പെടുന്നു.
ഫീഗോ യുടെ ആസ്ഥാനം ആദ്യം സ്വിറ്റ്സർലൻഡിലെ ജനീവയിലായിരുന്നു. യുണൈറ്റഡ് കിംഗ്ഡത്തിലെ ലണ്ടനിലാണ് നിലവിൽ ഫീഗോ സെക്രട്ടേറിയറ്റ് സ്ഥിതി ചെയ്യുന്നത്.
പ്രധാന പ്രവർത്തനങ്ങൾ
ലോകമെമ്പാടുമുള്ള സ്ത്രീകളുടെയും നവജാതശിശുക്കളുടെയും ആരോഗ്യവും ക്ഷേമവും മെച്ചപ്പെടുത്തുക എന്നതാണ് ഫീഗോ യുടെ ലക്ഷ്യം. ഓരോ സ്ത്രീയും സ്വന്തം ആരോഗ്യത്തിലും അവകാശങ്ങളിലും സജീവമായ പങ്കാളിത്തം നേടുന്നതിനും സാധ്യമായ ഏറ്റവും ഉയർന്ന ആരോഗ്യ നിലവാരം കൈവരിക്കുന്നതിനും ഫീഗോ പ്രവർത്തിക്കുന്നു. അംഗ സംഘങ്ങളുടെ കുടിശ്ശിക, ഗ്രാന്റുകൾ, വിദ്യാഭ്യാസ പ്രവർത്തനങ്ങൾ എന്നിവയിൽ നിന്നാണ് ഇതിന് ധനസഹായം ലഭിക്കുന്നത്.
ഫീഗോ യുടെ പ്രവർത്തനം ഒബ്‌സ്റ്റട്രിക്‌സ്, ഗൈനക്കോളജി, സ്ത്രീകളുടെ ആരോഗ്യം, അവകാശങ്ങൾ എന്നിവയുടെ നിർണായകമായ നിരവധി വശങ്ങൾ ഉൾക്കൊള്ളുന്നു:
ദേശീയ അംഗ സംഘങ്ങൾ കൂടാതെ/അല്ലെങ്കിൽ പങ്കാളി സംഘടനകളുമായി സഹകരിച്ച് പ്രത്യേക സ്ത്രീകളുടെ ആരോഗ്യ പ്രശ്‌നങ്ങളിൽ ആഗോള പരിപാടികൾ ഫീഗോ നടപ്പിലാക്കുന്നു. ഇതിൽ ഉൾപ്പെടുന്നവ:
ഫീഗോ കമ്മിറ്റികളും വർക്കിംഗ് ഗ്രൂപ്പുകളും പ്രസവചികിത്സ, ഗൈനക്കോളജി, അനുബന്ധ മേഖലകൾ എന്നിവയിലുടനീളമുള്ള നിർണായകമായ സബ്-സ്പെഷ്യാലിറ്റി പ്രശ്നങ്ങൾക്കായി സമർപ്പിച്ചിരിക്കുന്നു:
ഗർഭാശയ രക്തസ്രാവം
ലഘുചിത്രം| ഗർഭാശയ രക്തസ്രാവത്തിനുള്ള ഫീഗോ സിസ്റ്റം 1. പ്രത്യുൽപാദന വർഷങ്ങളിലെ സാധാരണവും അസാധാരണവുമായ ഗർഭാശയ രക്തസ്രാവത്തിന്റെ നിർവചനത്തിനും നാമകരണത്തിനുമുള്ള സംവിധാനം. പ്രത്യുൽപാദന വർഷങ്ങളിൽ അസാധാരണമായ ഗർഭാശയ രക്തസ്രാവമുള്ള (abnormal uterine bleeding) സ്ത്രീകളുടെ ഗവേഷണം, വിദ്യാഭ്യാസം, ക്ലിനിക്കൽ പരിചരണം എന്നിവയെ സഹായിക്കുന്നതിന് രൂപകൽപ്പന ചെയ്ത രണ്ട് സംവിധാനങ്ങൾ 2011-ൽ ഫീഗോ അംഗീകരിച്ചു.
പ്രസിദ്ധീകരണങ്ങൾ
പ്രധാന പ്രസിദ്ധീകരണങ്ങളിൽ ഇവ ഉൾപ്പെടുന്നു:
ലോക ഗൈനക്കോളജി ആൻഡ് ഒബ്സ്റ്റട്രിക്സ് കോൺഗ്രസ്
ഫീഗോ എല്ലാ ത്രിവത്സരത്തിലും വേൾഡ് കോൺഗ്രസ് ഓഫ് ഒബ്സ്റ്റട്രിക്സ് ആൻഡ് ഗൈനക്കോളജി എന്ന മീറ്റിംഗ് നടത്തുന്നു. കൂടാതെ, സൊസൈറ്റി സ്‌പോൺസർ ചെയ്യുന്ന ഫെലോഷിപ്പുകൾ, പ്രഭാഷണങ്ങൾ, സ്ത്രീകളുടെ ആരോഗ്യത്തെക്കുറിച്ചുള്ള റിപ്പോർട്ടുകൾ, ഗ്രാന്റുകൾ എന്നിവ വാഗ്ദാനം ചെയ്യുന്നു. ഗൈനക്കോളജിക്കൽ, ഒബ്‌സ്റ്റെട്രിക്കൽ ഡിസോർഡേഴ്സ് എന്നിവയുടെ വിലയിരുത്തലും ചികിത്സയും സംബന്ധിച്ച് അന്താരാഷ്ട്ര കമ്മിറ്റികളിലൂടെ സമവായ മാർഗനിർദ്ദേശങ്ങൾ കൈവരിക്കുന്നത് പ്രധാനമാണ്. ലഘുചിത്രം|175x175ബിന്ദു| ജർമ്മൻ സ്റ്റാമ്പ്, XI FIGO വേൾഡ് കോൺഗ്രസ് 1985
അംഗ അസോസിയേഷനുകൾ
ഇനിപ്പറയുന്ന 124 പ്രൊഫഷണൽ സൊസൈറ്റികൾ 2010 ഡിസംബർ വരെ ഫീഗോ-യിൽ അംഗങ്ങളാണ്:
പുറം കണ്ണികൾ
വർഗ്ഗം:ഒബ്സ്റ്റട്രിക്സ് ആൻഡ് ഗൈനക്കോളജി സംഘടനകൾ
സ്വതന്ത്രമായ കൂട്ടിച്ചേർക്കൽ (മനഃശാസ്ത്രം)
മനസ്സിൽ വരുന്നതെന്തും സംസാരത്തിലൂടെയോ എഴുത്തിലൂടെയോ തടസ്സങ്ങളോ സമ്മർദ്ദമോ കൂടാതെ സ്വതന്ത്രമായി പ്രകടിപ്പിക്കാൻ അവസരം നൽകിക്കൊണ്ട്, മനോരോഗവുമായി ബന്ധപ്പെട്ട അടിസ്ഥാന കാരണങ്ങളെയം അബോധ മനസ്സിന്റെ പ്രക്രിയകളെയും വെളിപ്പെടുത്താനുപയോഗിക്കുന്ന ഒരു മനഃശാസ്ത്ര വിശകലന രീതിയാണ് സ്വതന്ത്രമായ കൂട്ടിച്ചേർക്കൽ. സിഗ്മണ്ട് ഫ്രോയിഡ്, തന്റെ വഴികാട്ടിയും ഹിപിനോട്ടിക് വിദദ്ധനുമായിരുന്ന ജോസഫ് ബ്രൂയറിന്റെ ചികിത്സാരീതികളിൽ നിന്നുമാണ് ആദ്യമായി ഈ പദ്ധതി ആവിഷ്കരിച്ചത്.
അവലംബം
വർഗ്ഗം:മനഃശാസ്ത്ര സിദ്ധാന്തങ്ങൾ വർഗ്ഗം:ഫ്രോയിഡിന്റെ മനഃശാസ്ത്ര സിദ്ധാന്തങ്ങൾ
ഹെൻഡ്രി ഹഡ്സൺ
1607 ലും 1608 ലും, ഇംഗ്ലീഷ് വ്യാപാരികൾക്കുവേണ്ടി കാത്തേയിലേയ്ക്കു (ചൈന) നയിക്കുമെന്നു കേട്ടറിവുള്ള ആർട്ടിക് ധ്രുവത്തിനു മുകളിലൂടെയുള്ള ഒരു  വടക്കുകിഴക്കൻ പാത തിരയുന്നതിന് ഹഡ്സൺ രണ്ടു ശ്രമങ്ങൾ നടത്തുകയുണ്ടായി. 1609 ൽ അദ്ദേഹം വടക്കേ അമേരിക്കയിൽ ഇറങ്ങുകയും ഡച്ച് ഈസ്റ്റ് ഇന്ത്യാ കമ്പനിയ്ക്ക് വേണ്ടി ഒരു വടക്കുപടിഞ്ഞാറൻ പാത തെരയുന്ന ഉദ്യമത്തിൽ ആധുനിക ന്യൂയോർക്ക് മെട്രോപ്പോളിറ്റൻ പ്രദേശത്തിനു ചുറ്റുപാടുമുള്ള പ്രദേശങ്ങളിൽ പര്യവേക്ഷണം നടത്തുകയും ചെയ്തു. ഹഡ്സൺ നദിയിലൂടെ അദ്ദേഹം നാവികയാത്ര നടത്തുകയും പിന്നീട് ഇതിന് അദ്ദേഹത്തിന്റെ പേരു നല്കപ്പെടുകയും ഇത് ഈ പ്രദേശത്തെ ഡച്ച് കോളനിവൽക്കരണത്തിന് അടിത്തറ പാകുകയും ചെയ്തു.
വടക്കുപടിഞ്ഞാറൻ പാതയ്ക്കുവേണ്ടി തുടർന്നുകൊണ്ടിരുന്ന തന്റെ അവസാന പര്യവേക്ഷണ യാത്രയിൽ ഹഡ്സൺ കടലിടുക്ക്, ബൃഹത്തായ ഹഡ്സൺ ഉൾക്കടൽ എന്നിവ അദ്ദേഹം കണ്ടെത്തുകയുണ്ടായി. 1611-ൽ ജെയിംസ് ബേയുടെ തീരപ്രദേശത്ത അതികഠിനമായ തണുപ്പുകാലത്തിനുശേഷം കൂടുതൽ പടിഞ്ഞാറേയ്ക്കു പോകുവാനുള്ള  സമ്മർദ്ദം സഹപ്രവർത്തകരിൽ ചെലുത്താൻ ശ്രമിച്ചുവെങ്കിലും കൂടെയുണ്ടായിരുന്ന നാവികർ ഇതിന് വിസമ്മതിക്കുകയും അവർ കപാലമുയർത്തുകയും ചെയ്തു. കലാപകാരികൾ അദ്ദേഹത്തോടൊപ്പം മകനേയും മറ്റ് 7 പേരെയും ഉപേക്ഷിച്ച് അവിടെനിന്ന് കടന്നുകളയുകയും ചെയ്തു. ഹഡ്സണേയോ സഹപ്രവർത്തകരെയോ പിന്നീടൊരിക്കലും ആരും കണ്ടെത്തുകയുണ്ടായില്ല.
അവലംബം
<references group="lower-alpha" />
ഓപ്പറേഷൻ സീ വേവ്സ്
2004-ൽ ഇന്ത്യൻ മഹാസമുദ്രത്തിലുണ്ടായ സുനാമിയെത്തുടർന്ന് ഇന്ത്യൻ സൈന്യം ആൻഡമാൻ നിക്കോബാർ ദ്വീപുകളിൽ നടത്തിയ രക്ഷാപ്രവർത്തനമാണ് ഓപ്പറേഷൻ സീ വേവ്സ് (Operation Sea Waves). ഇതിനു സമാനമായി തമിഴ്‌നാട്ടിലും ആന്ധ്രാപ്രദേശിലും 'ഓപ്പറേഷൻ മദദ്' (Operation Madad) എന്ന പേരിലും രക്ഷാപ്രവർത്തനം നടത്തിയിരുന്നു.
അവലംബം
വർഗ്ഗം:ഇന്ത്യൻ സൈനിക നടപടികൾ വർഗ്ഗം:ഇന്ത്യൻ മഹാസമുദ്രം വർഗ്ഗം:ആന്തമാൻ നിക്കോബാറിന്റെ ഭൂമിശാസ്ത്രം - അപൂർണ്ണലേഖനങ്ങൾ
ഓണംതുരുത്ത്
thumb|ഓണംതുരുത്ത് |പകരം=|277x277ബിന്ദു കോട്ടയം ജില്ലയിൽ ഏറ്റുമാനൂർ പട്ടണത്തിൽ നിന്നും നീണ്ടൂരിലേയ്ക്കുള്ള പ്രധാനവഴിയിലുള്ള "ഓണംതുരുത്ത് കവലയിൽ നിന്നും മൂഴിക്കുളങ്ങര ക്ഷേത്രത്തിനു സമീപമുള്ള മനക്കത്താഴത്ത് പാലം വരെയുള്ള പാതയുടെ ഇരുവശത്തുമായി കിടക്കുന്ന ഭൂഭാഗമാണ് ഓണംതുരുത്ത് ഗ്രാമം എന്ന് അറിയപ്പെടുന്നത്.   നീണ്ടൂർ ഗ്രാമപഞ്ചായത്തിന്റെ രണ്ടുമുതൽ ഏഴുവരെ വാർഡുകളും അതിരമ്പുഴ ഗ്രാമപഞ്ചായത്തിന്റെ ഒന്നാം വാർഡും ഉൾപ്പെടുന്ന ഭാഗമാണിത്.  ഈ പ്രദേശത്തിന് പുറമേ നീണ്ടൂർ കൈപ്പുഴ ഗ്രാമങ്ങളുടെ ചില ഭാഗങ്ങൾ കൂടി ഉൾക്കൊള്ളുന്നതാണ് നിലവിലെ റവന്യുഭരണഡിവിഷൻ ആയ ഓണംതുരുത്ത് വില്ലേജ്.
ചെഞ്ച ഡേവിസ്
ഒരു സിങ്കപ്പൂർ വംശജയായ ഇന്ത്യൻ ശിശുരോഗ പ്രവർത്തകയും വനിതാവകാശ പ്രവർത്തകയുമാണ്‌ ചെഞ്ച ഡേവിസ് (മിസ്സിസ് ഇ. വി. ഡേവിസ് 1898-1979). ചെറുപ്പത്തിൽ, അവൾ ഒരു അധ്യാപികയായിരുന്നു. എന്നാൽ സിംഗപ്പൂരിലേക്ക് നീങ്ങിയതിനുശേഷം, രണ്ടു വ്യത്യസ്ത അവസരങ്ങളിൽ, ക്രിസ്തീയ, സാമൂഹ്യ സേവന സംഘടനകളിൽ സജീവമായിരുന്നു. അവർ വൈ.എം.സി.എ. യുടെ പ്രസിഡന്റായി സേവനമനുഷ്ഠിച്ചിട്ടുണ്ട്. 1970 ൽ ചെഞ്ച ഡേവിസിന് പബ്ലിക് സർവീസ് സ്റ്റാർ ലഭിക്കുകയും സിംഗപ്പൂർ വുമൺസ് ഹാൾ ഓഫ് ഫെയിമിൽ അവരെ ഉൾപ്പെടുത്തുകയും ചെയ്തു ബ്രിട്ടീഷ് ഭരണകാലത്ത് വിദ്യാഭ്യാസം നിർവ്വഹിച്ച അവർ മദ്രാസിലെ വിദ്യാലയത്തിലാണു പഠിച്ചത്.
ഓണംതുരുത്ത്
ചരിത്രം
എല്ലാ വശവും തണ്ണീർതടങ്ങളാൽ ചുറ്റപ്പെട്ടു കിടക്കുന്ന കോൺ ആകൃതിയിലുള്ള ദ്വീപിനെ കോൺതുരുത്ത് എന്ന് വിളിക്കുകയും കാലക്രമേണ അത് കോണംതുരുത്തും വഴിയേ ഓണംതുരുത്തും ആയി മാറിയിട്ടുണ്ടാവും. പെരുംതുരുത്ത്, പറവൻ തുരുത്ത് തുടങ്ങി സമീപപ്രദേശങ്ങളിലും ഇത്തരം തുരുത്തുകൾ ഉണ്ട്. ചില സാദ്ധ്യതകൾ ഉണ്ടെങ്കിലും ചരിത്രപരമായി തെളിവൊന്നുമില്ല.
ചെഞ്ച ഡേവിസ്
മുൻകാല ജീവിതം
1898-ൽ കേരളത്തിൽ ടി. ഡി. ജോർജിന്റെ പുത്രിയായി ചെഞ്ച ഡേവിസ് ജനിച്ചു. ബ്രിട്ടീഷ് ഭരണകാലത്ത് മദ്രാസിൽ പഠിച്ചു. സാമ്പത്തികശാസ്ത്രത്തിലും ഇംഗ്ലീഷ് ചരിത്രത്തിലും ബിരുദവും  ബിരുദാനന്തര ബിരുദവും നേടി. വിവാഹ ശേഷം സിംഗപ്പൂരിലേക്ക് പോയി. 1916 ൽ വൈ.ഡബ്ല്യു.എ.സി.എ അസോസിയേഷനിൽ ചേർന്ന അവർ, സ്ത്രീകളുടെയും പെൺകുട്ടികളുടെയും വിദ്യാഭ്യാസ അവസരങ്ങൾ മെച്ചപ്പെടുത്തുന്നതിന് ദൗത്യത്തിൽ ഏർപ്പെട്ടു. മെതൊഡിസ്റ്റ് ചർച്ചിൽ ഒരു പ്രസംഗകയായി ജോലി നോക്കിയിരുന്നു. .
ബിബ്ലിയോഗ്രഫി
വർഗ്ഗം:20-ആം നൂറ്റാണ്ടിലെ ഇന്ത്യൻ വനിതകൾ വർഗ്ഗം:1979-ൽ മരിച്ചവർ വർഗ്ഗം:1898-ൽ ജനിച്ചവർ വർഗ്ഗം:Pages with unreviewed translations
ഓണംതുരുത്ത്
പ്രധാനസ്ഥാപനങ്ങൾ
=== ഗവ എൽ പി സ്കൂൾ ഓണംതുരുത്ത് === ലഘുചിത്രം|ഗവ എൽപി സ്കൂൾ ഓണംതുരുത്ത് |314x314ബിന്ദുലിഖിതചരിത്രമുള്ള ഏറ്റവും പഴയ സ്ഥാപനം. ലഭ്യമായ രേഖകൾ പ്രകാരം AD1913 ലാണ് ഈ സ്കൂൾ പ്രവർത്തനമാരംഭിക്കുന്നത്.
പബ്ലിക് ലൈബ്രറി ആൻഡ് റീഡിങ് റൂം ഓണംതുരുത്ത്
AD 1946 ൽ പ്രവർത്തനമാരംഭിക്കുകയും AD 1957 ൽ കേരളത്തിന്റെ ആദ്യമുഖ്യമന്ത്രി ഇ.എം.എസ് ഉദ്‌ഘാടനം ചെയ്യുകയും ചെയ്ത ലൈബ്രറി ഗ്രന്ഥശാലാപ്രസ്ഥാന ത്തിന്റെ വളർച്ചയുടെ ഓരോ ഘട്ടത്തിലുമുള്ള സാമൂഹികമുന്നേറ്റത്തിൽ ഓണംതുരുത്തിനെയും ഭാഗമാക്കുന്നതിൽ മുഖ്യപങ്ക് വഹിക്കുന്നു. പതിനായിരത്തിനു മേൽ പുസ്തകങ്ങൾ സ്വന്തമായുള്ള ഈ ലൈബ്രറിക്ക് വിവിധസാംസ്കാരിക പരിപാടികൾ സംഘടിപ്പിക്കുന്നതിന് യുവജനങ്ങൾക്കും വനിതകൾക്കും വിദ്യാർത്ഥികൾക്കും പ്രത്യേക വിഭാഗങ്ങളുമുണ്ട്. കേന്ദ്രസർക്കാരിന്റെ നെഹ്‌റുയുവകേന്ദ്രയുടെ കീഴിലുള്ള ജില്ലയിലെ മികച്ച ക്ലബ്ബ്കളിലൊന്നായ യുവധാര ആർട്സ് ആൻഡ് സ്പോർട്സ് ക്ലബ് ഈ ലൈബ്രറിയുടെ ഭാഗമാണ്. വിദ്യാഭ്യാസവകുപ്പിൽ ഗവൺമെന്റിൽ നിന്നും എ ഗ്രേഡ് ഗ്രാന്റ് ലഭിക്കുന്ന സ്ഥാപനമാണിത്.
ഗവർമെന്റ് പി എച് സെന്റർ
നീണ്ടൂർ പഞ്ചായത്തിൽ പൊതുമേഖലയിലുള്ള ഒരേ ഒരു ആധുനികവൈദ്യസ്ഥാപനം. ഓണംതുരുത്ത് ആശുപത്രി എന്നറിയപ്പെടുന്ന ഈ സ്ഥാപനം സമീപഗ്രാമങ്ങളിലും പഞ്ചായത്തുകളിലുമുള്ളവർക്ക് കൂടി സേവനം നൽകുന്നു.
അവലംബം
വർഗ്ഗം:കോട്ടയം ജില്ലയിലെ ഗ്രാമങ്ങൾ
ട്രാൻസ്ഫറൻസ്
മനഃശാസ്ത്രത്തിൽ, ഒരു രോഗിയുടെ മനസ്സിലെ അടിച്ചമർത്തപ്പെട്ട വികാരങ്ങളുടെ ചിന്തകളും മറ്റൊരാളിലേക്ക്, പ്രത്യേകിച്ചും ഒരു മനോരോഗ ചികിത്സകനിലേക്ക് പകർന്നുകൊണ്ട് അവ വീണ്ടും അനുഭവിച്ചറിയുന്ന ഒരു ചികിത്സാരീതിയാണ് ട്രാൻസ്ഫറൻസ്. രോഗിയുടെ അബോധ മനസ്സിൽ അടിച്ചമർത്തപ്പെട്ടിരുന്ന ഭയാനകവും ദുഃഖകരമായ വസ്തുതകളും നിറവേറ്റാൻ കഴിയാതിരുന്ന ആഗ്രഹങ്ങളും മറ്റും ഇതിലൂടെ അയാളുടെ ബോധ മനസ്സിലേക്ക് കടന്നുവരുന്നു. ഈ പ്രക്രിയയിലൂടെ രോഗിക്ക് രോഗശമനമുണ്ടാകുമെന്ന് സൈക്കോ അനാലിസിസ് എന്ന മനഃശാസ്ത്ര രീതിയുടെ ഉപജ്ഞാതാവായ സിഗ്മണ്ട് ഫ്രോയിഡ് സിദ്ധാന്തിക്കുന്നു. ചില സന്ദർഭങ്ങളിൽ ഈ രീതി അനുചിതമാണെന്നും പഠനങ്ങളുണ്ട്.
അവലംബം
വർഗ്ഗം:ഫ്രോയിഡിന്റെ മനഃശാസ്ത്ര സിദ്ധാന്തങ്ങൾ
ഇന്റർനാഷണൽ സൊസൈറ്റി ഫോർ ഇൻഫെക്ഷ്യസ് ഡിസീസസ് ഇൻ ഒബ്സ്റ്റട്രിക്സ് ആൻഡ് ഗൈനക്കോളജി
ഒബ്‌സ്റ്റട്രിക്‌സ് ആൻഡ് ഗൈനക്കോളജിയിലെ സാംക്രമിക രോഗങ്ങൾക്കുള്ള ഒരു ഇന്റർനാഷണൽ സൊസൈറ്റിയാണ് ഇന്റർനാഷണൽ സൊസൈറ്റി ഫോർ ഇൻഫെക്ഷ്യസ് ഡിസീസസ് ഇൻ ഒബ്സ്റ്റട്രിക്സ് ആൻഡ് ഗൈനക്കോളജി (ഐഎസ്ഐഡിഒജി). ഇത് 2013-ൽ ലണ്ടനിൽ വെച്ചു നടന്ന 9-ാമത് യൂറോപ്യൻ മീറ്റിംഗിൽ (ഇഎസ്ഐഡിഒജി) ഇത് സ്ഥാപിതമായി. 2016 ഒക്ടോബർ 28-ന് റിഗയിൽ നടന്ന ഒന്നാം ഐഎസ്ഐഡിഒജി യൂറോപ്യൻ കോൺഗ്രസിൽ പുതിയ സൊസൈറ്റി ഔദ്യോഗികമായി നിലവിൽ വന്നു.
ഇന്റർനാഷണൽ സൊസൈറ്റി ഫോർ ഇൻഫെക്ഷ്യസ് ഡിസീസസ് ഇൻ ഒബ്സ്റ്റട്രിക്സ് ആൻഡ് ഗൈനക്കോളജി EBCOG (യൂറോപ്യൻ ബോർഡ് & കോളേജ് ഓഫ് ഒബ്സ്റ്റട്രിക്സ് ആൻഡ് ഗൈനക്കോളജി), ലൈംഗികമായി പകരുന്ന അണുബാധകൾക്കെതിരായ അന്താരാഷ്ട്ര യൂണിയൻ ആയ IUSTI എന്നിവയുമായി സഹകരിക്കുന്നു.
സ്ഥാപക അംഗങ്ങൾ
ഗിൽബർട്ട് ഡോണ്ടേഴ്‌സ് (ബെൽജിയം) പീറ്റർ ഗ്രീൻഹൗസ് (യുകെ) ഡേസ് റെസെബർഗ (ലാത്വിയ) Mireille Merckx (ബെൽജിയം) ബെഗോണിയ മാർട്ടിനെസ് ഡി തേജഡ (സ്വിറ്റ്സർലൻഡ്) ഇസ്‌വാൻ ഷില്ലർ (ഹംഗറി) ലുബോമിർ പെട്രിസെവിച്ച് (ഓസ്ട്രിയ) പെഡ്രോ വിയേര ബാപ്റ്റിസ്റ്റ (പോർച്ചുഗൽ) ഫിലിപ്പ് ജഡ്ലിൻ (ഫ്രാൻസ്) ആൽബർട്ട് അഡ്രിയാൻസെ (നെതർലാൻഡ്സ്) ഗോഡ്ഫാദർ: വെർണർ മെൻഡലിംഗ് (ജർമ്മനി)
അവലംബം
വർഗ്ഗം:ഒബ്സ്റ്റട്രിക്സ് ആൻഡ് ഗൈനക്കോളജി സംഘടനകൾ
ദശരഥ മൗര്യൻ
മൗര്യ ചക്രവർത്തി മഹാനായ അശോകന്റെ പൌത്രനാണ് ദശരഥ മൗര്യൻ. അശോകനു ശേഷം മൗര്യസാമ്രാജ്യത്തിന്റെ ചക്രവർത്തിയായി അവരോധിക്കപ്പെട്ടു. ബി.സി. 232 മുതൽ 224 വരെ അദ്ദേഹം മൗര്യസാമ്രാജ്യം ഭരിച്ചു. അദ്ദേഹത്തിനുശേഷം മൗര്യ ചക്രവർത്തിയായത് അദ്ദേഹത്തിന്റെ കനിഷ്ഠ സഹോദരനായ സമ്പ്രതിയായിരുന്നു
അവലംബം
വർഗ്ഗം:ഇന്ത്യാചരിത്രം വർഗ്ഗം:മൗര്യസാമ്രാജ്യത്തിലെ ചക്രവർത്തിമാർ
ഹൈപ്പോആക്റ്റിവ് സെക്ഷ്വൽ ഡിസയർ ഡിസോർഡർ
ലൈംഗികാഭിലാഷമില്ലായ്മ ( Hypoactive sexual desire disorder-HSDD ), ലൈംഗികഉദാസീനത അല്ലെങ്കിൽ മറയ്ക്കപ്പെട്ട ലൈംഗികാഭിലാഷം ( ISD ) ഒരു ലൈംഗിക തകരാറായി കണക്കാക്കപ്പെടുന്നു, ചികിത്സകരുടെ അഭിപ്രായത്തിൽ ഇത് ലൈംഗിക ഭാവനകളുടെയും ലൈംഗിക കാമനകളുടെയും  അഭാവമാണ്. ഇത് ഒരു വൈകല്യമായി കണക്കാക്കണമെങ്കിൽ, അത് മറ്റ് മാനസികപ്രശ്നങ്ങളെയോ ലഹരിയാസക്തിയെയോ ശാരീരികപ്രശ്നങ്ങളെയോ പോലെ പ്രകടമായ ക്ലേശങ്ങളോ വ്യക്തിപര ബുദ്ധിമുട്ടുകളോ ഉണ്ടാക്കണം,. ലൈംഗിക ഉദാസീനത ഉള്ള ഒരു വ്യക്തി ലൈംഗിക പ്രവർത്തനം ആരംഭിക്കുകയോ പങ്കാളിയുടെ ആഗ്രഹത്തോട് പ്രതികരിക്കുകയോ ചെയ്യില്ല. ഐക്യനാടുകളിലെആർത്തവവിരാമത്തിനു മുമ്പുള്ള സ്ത്രീകളിൽ ഏകദേശം 10% അല്ലെങ്കിൽ ഏകദേശം 6 ദശലക്ഷം സ്ത്രീകളെ ലൈംഗികാഭിലാഷമില്ലായ്മ ബാധിക്കുന്നു.
ഇതിന് വിവിധ ഉപവിഭാഗങ്ങളുണ്ട്. ലൈംഗികാഭിലാഷമില്ലായ്മ പൊതുവായതോ (ലൈംഗികാഭിലാഷത്തിന്റെ പൊതുവായ അഭാവം) അല്ലെങ്കിൽ സാഹചര്യപരമായതോ ആകാം (ഇപ്പോഴും ലൈംഗികാഭിലാഷമുണ്ട്, എന്നാൽ നിലവിലെ പങ്കാളിയോട് ലൈംഗികാഭിലാഷമില്ല), സാധാരണ ലൈംഗിക പ്രവർത്തനത്തിന് ശേഷം ആരംഭിച്ച ലൈംഗികവിമുഖതയാണെങ്കിൽ അത് വീണ്ടെടുക്കാനാകും. മുമ്പൊരിക്കലും ലൈംഗികാഭിലാഷമില്ലാതിരുന്ന വ്യക്തിക്ക് ആജീവാനാന്തം അത് തുടർന്നേയ്ക്കാം.
കാരണങ്ങൾ
കുറഞ്ഞ ലൈംഗികാഭിലാഷം ലൈംഗികാഭിലാഷത്തകരാറല്ല. ലൈംഗികാഭിലാഷമില്ലായ്മ എന്നാൽ അത് പ്രകടമായ ബുദ്ധിമുട്ടുകൾക്കും വ്യക്തിപര ബുദ്ധിമുട്ടുകൾക്കും കാരണമാകുന്നതാകണം. അതിനാൽ ലൈംഗികഉദാസീനതയ്ക്ക് കാരണമാകുന്നത് എന്താണെന്ന് കൃത്യമായി പറയാൻ പ്രയാസമാണ്. കുറഞ്ഞ ലൈംഗികാഭിലാഷത്തിന്റെ ചില കാരണങ്ങൾ വിവരിക്കാൻ എളുപ്പമാണ്.
പുരുഷന്മാരിൽ, സൈദ്ധാന്തികമായി കൂടുതൽ തരത്തിലുള്ള ലൈംഗികഉദാസീനത ഉണ്ടെങ്കിലും സാധാരണയായി പുരുഷന്മാരിൽ മൂന്ന് ഉപവിഭാഗങ്ങളിൽ ഒന്ന് മാത്രമേ കണ്ടെത്താറുളളു.
ബോധനചികിത്സ
മറ്റു പല ലൈംഗിക വൈകല്യങ്ങളെയും പോലെ, രോഗിയുമായി ഒരു മാനസികബന്ധമുണ്ടാക്കി ചികിത്സിക്കേണ്ട ഒന്നാണ് ഇതും. സൈദ്ധാന്തികമായി, മാനസികബന്ധമുണ്ടാക്കാതെ തന്നെ രോഗനിർണയം നടത്താനും ചികിത്സിക്കാനും കഴിയും. എന്നിരുന്നാലും,സ്ത്രീകളിലെ രോഗനിർണയത്തിന് മാനസിക അടുപ്പം പ്രധാനഘടകമാണ്. അതിനാൽ, രണ്ട് പങ്കാളികളും ചികിത്സയിൽ ഏർപ്പെടുന്നത് സാധാരണമാണ്.
അങ്കപല്ലി
ഉദാഹരണത്തിന്, 102 എന്ന സംഖ്യയെ സും 2 എന്നും 100-നെ സും 0 എന്നും 209-നെ സൂം രൂം എന്നും ഈ സമ്പ്രദായങ്ങളിൽ രേഖപ്പെടുത്തുമ്പോൾ സു 1-ഉം സൂ 2-ഉം രും 9-ഉം ആണ്.
എ.ഡി. 16-ം ശതകംവരെ അക്ഷരപല്ലി സമ്പ്രദായം പ്രചരിച്ചിരുന്നു. ഇതിനുശേഷം പൊതുവായി അങ്കപല്ലിയാണ് നിലനിന്നത്. കേരളത്തിലെ അക്ഷരസംഖ്യാസമ്പ്രദായവുമായി അക്ഷരപല്ലിക്ക് സാദൃശ്യമുണ്ട്.
കേണോത്ത് ജി. അടിയോടി
കേരളത്തിലെ പ്രമുഖനായ ജന്തുശാസ്ത്രജ്ഞനും, ശാസ്ത്രസാഹിത്യകാരനും, കേരള ശാസ്ത്രസാഹിത്യ പരിഷത്തിന്റെ സ്ഥാപകരിലൊരാളുമായിരുന്നു '''ഡോ. കെ.ജി അടിയോടി''' (1937 ഫെബ്രുവരി 18 – 2001 മേയ് 28). കേണോത്ത് ഗോവിന്ദൻ അടിയോടി എന്ന് പൂർണ്ണനാമം.UPSCയിലെ ആദ്യ മലയാളി മെബറുമാണ്‌ കെ.ജി. അടിയോടി.
ജീവിതരേഖ
തൃക്കരിപ്പൂരിൽ കാവിൽ കാമ്പ്രത്ത് ഗോവിന്ദ പൊതുവാളുടെയും കേണോത്ത് ലക്ഷ്മിപ്പിള്ളയാതിരി അമ്മയുടെയും മകനായി കണ്ണൂർ ജില്ലയിലെ പെരളത്ത് ജനിച്ചു. ഭാര്യ ഗവേഷകയായ ഡോ. റീത്ത. യൂണിയൻ പബ്ലിക്ക് സർവ്വീസ് കമ്മീഷൻ അംഗമായിരിക്കെ, 2001 മെയ് 28ന് ന്യൂഡൽഹിയിൽവെച്ചാണ് അദ്ദേഹം അന്തരിച്ചത്.
ഔദ്യോഗിക ജീവിതം
മംഗലാപുരം സെന്റ് ആഗ്നസ് കോളജ്, കോഴിക്കോടു ദേവഗിരി സെന്റ് ജോസഫ്സ് കോളജ് എന്നിവിടങ്ങളിൽ അധ്യാപകനായി ജോലി നോക്കി. 1964-70 വരെ കേരള സർവകലാശാലാ ജന്തുശാസ്ത്രവകുപ്പിൽ ഫോർഡ് ഫൌണ്ടേഷന്റെ ഗവേഷണ പ്രോജക്ടിൽ റിസർച്ച് അസിസ്റ്റന്റായിരുന്നു. കീടങ്ങളുടെ ന്യൂറോ എൻഡോക്രൈനോളജിയിൽ ഇദ്ദേഹം നടത്തിയ ഗവേഷണങ്ങൾക്ക് 1970-ൽ പി.എച്ച്.ഡി. ബിരുദം ലഭിച്ചു. ഇതിനുശേഷം മലയാളം എൻസൈക്ളോപീഡിയയിൽ ആറുമാസക്കാലം ശാസ്ത്രവിഭാഗം എഡിറ്ററായിരുന്നു. തുടർന്ന് കോഴിക്കോടു സർവകലാശാലാജന്തുശാസ്ത്ര വിഭാഗത്തിൽ റീഡറായി ചേർന്ന അടിയോടി 1977-ൽ പ്രൊഫസറും പിന്നീട് ജന്തുശാസ്ത്രവകുപ്പു മേധാവിയും സയൻസ്ഫാക്കൽറ്റിഡീനും ആയി.
1977-78-ൽ ബ്രിട്ടനിലും പിന്നീട് ജർമനിയിലെ കോൺ(Kohn) സർവകലാശാലയിലും ഫ്രാൻസിലെ പാരീസ് സർവകലാശാലയിലും അടിയോടി ഗവേഷണം നടത്തി. ക്രസ്റ്റേഷ്യൻ പ്രത്യുത്പാദന ഫിസിയോളജിയിലാണ് പിന്നീട് ഇദ്ദേഹം ഗവേഷണം തുടർന്നത്. 1994-96-ൽ കൊച്ചി ശാസ്ത്ര സാങ്കേതിക സർവകലാശാല വൈസ് ചാൻസലർ ആയി ഇദ്ദേഹം സേവനമനുഷ്ഠിച്ചു. യൂണിയൻ പബ്ളിക് സർവീസ് കമ്മീഷൻ അംഗമായിരുന്നു
ശാസ്ത്രപ്രചരണം
ഇന്റർനാഷണൽ സൊസൈറ്റി ഒഫ് ഇൻവെർട്ടിബ്രേറ്റ് റിപ്രൊഡക്ഷൻ (ISIR) എന്ന സംഘടന രൂപീകരിച്ച അടിയോടിതന്നെയായിരുന്നു 1986 വരെ അതിന്റെ സെക്രട്ടറി ജനറൽ. കേരള ശാസ്ത്രസാഹിത്യ പരിഷത്തിന്റെ സ്ഥാപകരിൽ പ്രമുഖനായ അടിയോടി ദേശീയ ശാസ്ത്രവേദിയുടെ സ്ഥാപക പ്രസിഡന്റുമായിരുന്നു.
പ്രധാന കൃതികൾ
ദേശീയ-അന്തർദേശീയ ജേർണലുകളിലും ആനുകാലിക പ്രസിദ്ധീകരണങ്ങളിലും ഇംഗ്ളീഷിലും മലയാളത്തിലും 300-ൽ അധികം ഗവേഷണ ലേഖനങ്ങൾ പ്രസിദ്ധീകരിച്ചിട്ടുണ്ട്.
എന്നിവയാണ് പ്രധാന കൃതികൾ.
ഗ്രിസോലിയ തൊമസ്സേറ്റി
സ്റ്റമോണുറാസീ കുടുംബത്തിലെ ഒരു ചെടിയാണ്''ഗ്രിസോലിയ തൊമസ്സേറ്റി'. (ശാസ്ത്രീയനാമം (Grisollea thomassetii).അത് സെയ്‌ഷെൽസ് എന്ന രാജ്യത്ത് മാത്രം കാണപ്പെടുന്ന, ആരാജ്യത്തോട് തദ്ദേശീയത യുള്ള ഒരു ചെടിയാണ്. ആവാസവ്യവസ്ഥയുടെ തകർച്ച ഈ ചെടിയേയും വംശനാശത്തിലേക്ക് നയിക്കുന്നുണ്ട്
കേണോത്ത് ജി. അടിയോടി
പുരസ്തകാരങ്ങൾ
വർഗ്ഗം:1937-ൽ ജനിച്ചവർ വർഗ്ഗം: 2001-ൽ മരിച്ചവർ വർഗ്ഗം:ഫെബ്രുവരി 18-ന് ജനിച്ചവർ വർഗ്ഗം:മേയ് 28-ന് മരിച്ചവർ
ഗ്രിസോലിയ തൊമസ്സേറ്റി
References
വർഗ്ഗം:സെയ്ഷൽസിലെ ചെടികൾ വർഗ്ഗം:ആഫ്രിക്കയിലെ ജീവജാലം വർഗ്ഗം:ആഫ്രിക്കയിലെ വൃക്ഷങ്ങൾ വർഗ്ഗം:സ്റ്റിമോണുറാസി
മാനസികാപഗ്രഥനം
മാനസിക വൈകല്യങ്ങൾക്കുള്ള ചികിത്സാ രീതിയായി ഉപയോഗിക്കുന്നതും അബോധമനസ്സിന്റെ പഠനവുമായി ബന്ധപ്പെട്ട സിദ്ധാന്തങ്ങളുടെയും ചികിത്സാ സാങ്കേതങ്ങളുടെയും ഒരു കൂട്ടവുമായ രീതികളെ പൊതുവിൽ അറിയപ്പെടുന്ന പേരാണ് മാനസികാപഗ്രഥനം.
വർഗ്ഗം:മനഃശാസ്ത്രം വർഗ്ഗം:മനഃശാസ്ത്രം - അപൂർണ്ണലേഖനങ്ങൾ
ഗജാര രാജ മെഡിക്കൽ കോളേജ്
1946 ൽ സ്ഥാപിതമായ മധ്യപ്രദേശിലെ ആദ്യത്തെ മെഡിക്കൽ കോളേജാണ് ഗജാര രാജ മെഡിക്കൽ കോളേജ് (അല്ലെങ്കിൽ ജി‌ആർ‌എം‌സി). 1946 ഓഗസ്റ്റ് 1 ന് ജിവാജി റാവു സിന്ധ്യ ഉദ്ഘാടനം ചെയ്തു. 1948 ഡിസംബർ 5 ന് ഇന്ത്യൻ ഉപപ്രധാനമന്ത്രി സർദാർ വല്ലഭായ് പട്ടേൽ കോളേജ് കെട്ടിടം ഉദ്ഘാടനം ചെയ്തു. എംബിബിഎസ് കോഴ്സിന് 150 ബിരുദ സീറ്റുകളും പോസ്റ്റ് ഗ്രാജുവേഷൻ കോഴ്‌സുകൾക്ക് 68 സീറ്റുകളും ഡിപ്ലോമ കോഴ്‌സുകൾക്ക് 36 സീറ്റുകളും ഇവിടെയുണ്ട്.
പശ്ചാത്തലം
1942 ൽ ഗ്വാളിയറിലെ ഫിസിഷ്യനായ ഛത്തർപൂരിൽ നിന്നുള്ള ഡോ. സഞ്ജയ് റായ്ക്വാർ ജെഎ ആശുപത്രിയിലെ മെഡിക്കൽ സൂപ്രണ്ടായിരുന്നു. രാജമത ഗജർ രാജ സിന്ധ്യയുടെ പേഴ്‌സണൽ ഫിസിഷ്യൻ കൂടിയായിരുന്നു അദ്ദേഹം. രാജമത സിന്ധ്യയുടെ മരണശേഷം (1943 ജനുവരി 12), ഒരു വലിയ തുക പാരമ്പര്യമായി ലഭിച്ച മകൻ മഹാരാജ ജിവാജി റാവു സിന്ധ്യ, സർജാർ ഫാൽക്കെ, ഡി കെ ജാദവ്, ഡോ. ബി. സഹായ് എന്നിവരുമായി ചേർന്ന് "ഗജാര രാജ മെമ്മോറിയൽ ട്രസ്റ്റ്" എന്ന പേരിൽ ഒരു ട്രസ്റ്റ് സൃഷ്ടിച്ചു. ഗ്വാളിയറിൽ ഒരു അദ്ധ്യാപന കേന്ദ്രം സ്ഥാപിക്കണമെന്ന് ഒരിക്കൽ സ്വപ്നം കണ്ട ഡോ. സഹായ് തന്റെ സ്വപ്നം പൂർത്തീകരിക്കാനുള്ള സാധ്യത കണ്ട് ഒരു മെഡിക്കൽ ഇൻസ്റ്റിറ്റ്യൂട്ട് നിർദ്ദേശിച്ചു. 1945-46 ലെ ബജറ്റിൽ വളരെയധികം ബുദ്ധിമുട്ടുകൾക്കും സാമ്പത്തിക അനുമതിക്കും ശേഷം ഇതിനുള്ള ഒരു നിർദ്ദേശം അംഗീകരിക്കുകയും ചെയ്തു. ആകെ 20 ലക്ഷം 1945 ൽ മാധവ് റാവു സിന്ധ്യയുടെ ജനനത്തോടനുബന്ധിച്ച് അനുവദിച്ചു.
1945 നവംബർ 21 ന് ഗ്വാളിയർ സന്ദർശനത്തിനെത്തിയ വൈസ്രോയി പ്രഭു വേവൽ 17-ാമത് മെഡിക്കൽ കോളേജായി കോളേജിന് തറക്കല്ലിട്ടു. ജെ‌എ ഹോസ്പിറ്റലിനടുത്തുള്ള ഗ്വാളിയർ മെഡിക്കൽ അസോസിയേഷന്റെ ഒരു കെട്ടിടം ലക്ചർ ഹാളായി ഉപയോഗിക്കുകയും അനാട്ടമി, ഫിസിയോളജി വിഭാഗങ്ങൾക്കായി ഇരുവശത്തും താമസസൗകര്യം നിർമ്മിക്കുകയും ചെയ്തു. ഡിസെക്ഷൻ ഹാളിനും ഫിസിയോളജി ലബോറട്ടറിയ്ക്കുമായി 35 വിദ്യാർത്ഥികൾക്ക് ഇടം ഒരു താൽക്കാലിക നടപടിയായി ആസൂത്രണം ചെയ്തു. കൂടാതെ നീന്തൽക്കുളവും സ്പോർട്സ് ഗ്രൗണ്ടും നൽകി.
അംഗീകാരത്തിനായി കോളേജ് ഭരണകൂടം ആഗ്ര സർവകലാശാലയെ സമീപിച്ചു. അംഗീകാരം ലഭിക്കുകയും 36 വിദ്യാർത്ഥികളെ ആദ്യ ബാച്ചായി പ്രവേശിപ്പിക്കുകയും ചെയ്തു.
പുറംകണ്ണികൾ
വർഗ്ഗം:മധ്യപ്രദേശിലെ മെഡിക്കൽ കോളേജുകൾ
കേരള കോൺഗ്രസ് (നാഷണലിസ്റ്റ്)
കേരള കോൺഗ്രസ് (നാഷണലിസ്റ്റ്), 2014 മാർച്ച് 11-ന് രൂപികരിച്ച ഒരു രാഷ്ട്രീയ പാർട്ടിയാണ്. കേരള കേൺഗ്രസ് (എം) പിളർന്ന് നോബിൾ മാത്യു, കുരുവിള മാത്യു തുടങ്ങിയവർ ചേർന്നാണ് നേതൃത്വത്തിൽ ഒരു വിഭാഗം പുതിയ പാർട്ടി രൂപികരിച്ചു. . കേരള കോൺഗ്രസ് (നാഷണലിസ്റ്റ്) ദേശീയ ജനാധിപത്യ സഖ്യത്തിൽ അംഗമാണ്. എൻഡിഎയുടെ ഭാഗമായി ലോക്സഭാ തെരഞ്ഞെടുപ്പിനു മുന്നോടിയായി രൂപംകൊണ്ട കേരള കോൺഗ്രസ് (നാഷണലിസ്റ്റ്) പാർട്ടി 2014-ലെ ലോകസഭാ തെരഞ്ഞടുപ്പിൽ ദേശീയ ജനാധിപതൃ സഖ്യത്തിന്റെ സ്ഥാനാർത്ഥിയായി കോട്ടയം പാർലമെന്റ് സീറ്റിൽ അഡ്വ. നോബിൾ മാത്യു മൽസരിക്കച്ച് പരാജയപ്പെട്ടു.
പിളർപ്പ്
കേരള കോൺഗ്രസ്ലി (നാഷണസ്റ്റ്) പാർട്ടി മൂന്നയി പിളർന്നു.പാർട്ടി സ്ഥപകാനും2014-ലെ ലോകസഭാ തെരഞ്ഞടുപ്പിൽ ദേശീയ ജനാധിപതൃ സഖ്യത്തിന്റെ സ്ഥാനാർത്ഥിയായി കോട്ടയം പാർലമെന്റ് സീറ്റിൽ മൽസരിച്ച അഡ്വ. നോബിൾ മാത്യു നോതൃത്വൽ ഒരു വിഭാഗം.പിന്നെ പാർട്ടി ജനറൽ സെക്രട്ടറിയായിരുന്ന കുരുവിള മാത്യു നോതൃത്വത്തിലും.കുടാതൊ പ്രൊഫ. പ്രകാശ് കുരിയാക്കോസ് ൻെ നേതൃത്വത്തൽ പാർട്ടി പിളർന്നത്.
കേരള കോൺഗ്രസ്‌ നാഷണലിസ്‌റ്റിലെ ഒരു വിഭാഗം പാർട്ടി വിട്ടു
"'കേരള കോൺഗ്രസ്‌ നാഷണലിസ്‌റ്റ്‌ "'പാർട്ടിയിലെ ഒരു വിഭാഗം ലോക്‌ജനശക്‌തി പാർട്ടിയിൽ ലയിക്കും. സംസ്‌ഥാന വൈസ്‌ ചെയർമാൻ ജോർജ്‌ അമ്മാപറമ്പിൽ, ജനറൽ സെക്രട്ടറിമാരായ എൻ.എൻ. ഷാജി, ടിജി കെ. തോമസ്‌ എന്നിവരുടെ നേതൃത്വത്തിലാണു ലോക്‌ജനശക്‌തി പാർട്ടിയിൽ ലയിച്ചത്.
കേരള കോൺഗ്രസ് (നാഷണലിസ്റ്റ് ) ബി.ജെ.പിയിൽ
കേരള കോൺഗ്രസ് (നാഷണലിസ്റ്റ് ) ബി.ജെ.പി.യിൽ ലയിച്ചു. സമ്മേളനം ബി.ജെ.പി. സംസ്ഥാന പ്രസിഡന്റ് കുമ്മനം രാജശേഖരൻ, കേരള കോൺഗ്രസ് നാഷണലിസ്റ്റ് ചെയർമാൻ അഡ്വ.നോബിൾ മാത്യുവിന് ബി.ജെ.പി.പതാക കൈമാറി ഉദ്ഘാടനംചെയ്തു.
അവലംബങ്ങൾ
വർഗ്ഗം:കേരള കോൺഗ്രസ് പാർട്ടികൾ
മലയാലപ്പുഴ ദേവീ ക്ഷേത്രം
ക്ഷേത്രം
കേരളീയ ശൈലിയിലാണ് ക്ഷേത്രത്തിന്റെ നിർമാണം. ക്ഷേത്രത്തിൽ ഒരു ചെറിയ നമസ്കാരമണ്ഡപവും ചുറ്റമ്പലവും ക്ഷേത്രത്തിനുള്ളിലായി ഒരു ബലിക്കൽപ്പുരയുമുണ്ട്. ക്ഷേത്രത്തിന് മൂവായിരം വർഷത്തിലേറെ പഴക്കമുള്ളതായി വിശ്വസിക്കപ്പെടുന്നു. ഇടത്തരം വലിപ്പമുള്ള ക്ഷേത്രത്തിന്റെ കിഴക്കുഭാഗത്തായി ഗാംഭീര്യമുള്ള ഒരു ഗോപുരമുണ്ട്. ദീർഘ ചതുരാകൃതിയിലുള്ള ശ്രീകോവിലിനു മുമ്പിൽ ഒരു മുഖമണ്ഡപമുണ്ട്.
പ്രതിഷ്ഠ
മറ്റു ക്ഷേത്രങ്ങളിലെ വിഗ്രഹങ്ങളിൽ നിന്ന് വ്യത്യസ്തമായി പലതരം വസ്തുക്കളാലാണ് ഇവിടത്തെ ഭഗവതി വിഗ്രഹം പണിതിട്ടുള്ളത്. കടുശർക്കരയോഗം എന്ന രീതിയാണ് അതിനുവേണ്ടി ഉപയോഗിച്ചിരിക്കുന്നത്. പല തരം തടിക്കഷണങ്ങൾ, കളിമണ്ണ്, ആയുർവേദ പച്ചമരുന്നുകൾ, പാൽ, നെയ്യ്, ശർക്കര, മഞ്ഞൾ, ചന്ദനം, കർപ്പൂരം, സ്വർണ്ണം, വെള്ളി, മണൽ, പ്രകൃതിദത്തമായ പശ തടങ്ങിയവ ചേരുന്നതാണിത്.
മനുഷ്യശരീരത്തിലെ എല്ലാ ഭാഗങ്ങൾക്കും സമാനമായ ഘടന നൽകി താന്ത്രിക വിധിപ്രകാരം പ്രാണ പ്രതിഷ്ഠ നടത്തിയിട്ടുണ്ട്.